cyanic-selkie/wikianc huggingface dataset:
കാർപ്പിന്റേറിയ
സമുദ്രത്തിലേയ്ക്കു മെല്ലെ ചരിഞ്ഞുകിടക്കുന്ന തീരപ്രദേശത്തിനും ശാന്തമായ തിരമാലകൾക്കും പ്രസിദ്ധമാണ്  കാർപ്പന്റീരിയ ബീച്ച്. ചിലയിടങ്ങളിലെ കൂടുതൽ പാറകളുള്ള പ്രദേശങ്ങളിൽ സർഫിംഗിനു അത്യുത്തമമായ വക്രാകാരത്തിലുള്ള ശാന്തമായ തിരമാലകളാണുള്ളത്. നീർനായകളേയും കടൽ സിംഹങ്ങളേയും ഡിസംബർ മുതൽ മെയ് വരെയുള്ള കാലത്ത് കാർപ്പന്റീരിയി ബീച്ചിലെ ചെങ്കുത്തായ പ്രജനന കോളനികൾക്കു സമീപം കാണുവാൻ സാധിക്കുന്നു. അതുപോലെതന്നെ വല്ലപ്പോഴും ചാര തിമിംഗിലങ്ങളേയും ഈ പ്രദേശത്തു കാണുവാൻ സാധിക്കുന്നു. സമുദ്രത്തിലേയ്ക്കിറങ്ങിക്കിടക്കുന്ന പാറകളിലെ വെള്ളക്കെട്ടുകളിൽ നക്ഷത്ര മത്സ്യം, കടൽച്ചൊറി, ഞണ്ടുകൾ, ഒച്ചുകൾ, നീരാളികൾ, കടൽച്ചേന എന്നിവ വളരുന്നു. സാന്താ ബാർബറ യിലെ സ്റ്റേൺസ് വാർഫ് തീരത്തിനു സമാന്തരമായി പ്രജനനമേഖലയ്ക്ക് വടക്കു വശത്തുകൂടി വേലിയിറക്ക സമയത്തുമാത്രം ഒരു മാരത്തൺ പ്രദക്ഷിണപര്യടനം സാധ്യമാണ്. ബീച്ചിന്റെ തൊട്ടടുത്തായി പ്രശസ്തമായ ക്യാമ്പ് ഗ്രൌണ്ട് സ്ഥിതിചെയ്യുന്നു.
കാലിൻറീരിയ സാൾട്ട് മാർഷ് റിസർവ്വിൽ പക്ഷി നിരീക്ഷണത്തിനുള്ള അവസരമുണ്ട്. 1977 ൽ സ്ഥാപിതമായ ഇതിന്റെ ഭരണം കാലിഫോർണിയ സർവകലാശാലയുടെ നാച്ചുറൽ റിസർവ് സിസ്റ്റം ആണ് നിർവ്വഹിക്കുന്നത്. വാൽഡ്ഹോ ടോറീ പൈൻ എന്ന ഭൂമിയിലെ അറിയപ്പെടുന്നതിൽ ഏറ്റവും വലിയ ടോറീ പൈൻ മരം (ഐക്യനാടുകളിലെ അപൂർവ്വ പൈൻ ഇനം) കാർപ്പന്റീരിയ നഗരമദ്ധ്യത്തിൽ സ്ഥിതിചെയ്യുന്നു. 1987 മുതൽ കാലിഫോർണിയ അവൊക്കോഡോ ഉത്സവം ഒക്ടോബർ മാസത്തിലെ ആദ്യ വാരാന്ത്യത്തിൽ കാർപ്പന്റീരിയിൽ നടന്നുവരുന്നു. രാജ്യത്തെ പ്രധാന പോളോ മൈതാനങ്ങളിലൊന്നായ സാന്താ ബാർബറ പോളോ ക്ലബ്ബ് കാർപ്പിന്റേരിയയിൽ സ്ഥിതിചെയ്യുന്നു.
അവലംബം
വർഗ്ഗം:കാലിഫോർണിയയിലെ നഗരങ്ങൾ
പുനരധിവാസം
വി.കെ. പ്രകാശ് സംവിധാനം ചെയ്ത് 2000-ൽ പുറത്തിറങ്ങിയ മലയാളചലച്ചിത്രമാണ്‌ പുനരധിവാസം (Rehabilitation). മികച്ച കഥക്കും, ഗാനരചനക്കും, നവാഗത സംവിധായകനും ഉള്ള കേരളസംസ്ഥാന ചലച്ചിത്രപുരസ്കാരം നേടിയ ചിത്രം മികച്ച മലയാളചലച്ചിത്രത്തിനുള്ള ദേശീയപുരസ്കാരത്തിനും അർഹമായി.
സംഗീതം
ഗിരീഷ് പുത്തഞ്ചേരി ഗാനരചന നിർവഹിച്ചിരിക്കുന്ന ചിത്രത്തിൽ ശിവമണിയും ലൂയിസ് ബാങ്ക്സും സംഗീതം നൽകിയിരിക്കുന്നു. ഈ ചിത്രത്തിലെ കനകമുന്തിരികൾ എന്നു തുടങ്ങുന്ന ഗാനം ഏറെ ജനപ്രിയമാണ്.
പുറമെ നിന്നുള്ള കണ്ണികൾ
വർഗ്ഗം:2000-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മികച്ച മലയാളചലച്ചിത്രത്തിനുള്ള ദേശീയപുരസ്കാരം നേടിയ ചിത്രങ്ങൾ വർഗ്ഗം:വി.കെ. പ്രകാശ് സംവിധാനം ചെയ്ത ചലച്ചിത്രങ്ങൾ
അന്താരാഷ്ട്ര ജ്യോതിശാസ്ത്ര സംഘടന
ജ്യോതിശ്ശാസ്ത്രപഠനവും ഗവേഷണവും ലക്ഷ്യമാക്കി പ്രവർത്തിക്കുന്ന അന്തർദേശീയ സംഘടനയാണ് അന്തർദേശീയ ജ്യോതിശ്ശാസ്ത്ര സംഘടന (ഐ.എ.യു.). വിവിധ രാജ്യങ്ങളിലെ ദേശീയ ജ്യോതിശ്ശാസ്ത്ര സംഘടനകളെ ഏകോപിപ്പിച്ചുകൊണ്ട് നിലവിൽവന്ന ഈ സംഘടന അന്തർദേശീയ ശാസ്ത്ര കൗൺസിലിന് കീഴിലാണ് പ്രവർത്തിക്കുന്നത്. 1919-ൽ രൂപീകരിക്കപ്പെട്ട ഈ സംഘടനയുടെ ആസ്ഥാനം പാരിസാണ്. ബെഞ്ചമിൻ ബെയ്ലോഡ് ആയിരുന്നു ആദ്യത്തെ പ്രസിഡന്റ്. 2006 ഓഗസ്റ്റ് മാസത്തിലെ കണക്കനുസരിച്ച് ഈ സംഘടനയിൽ 85 രാഷ്ട്രങ്ങളിൽ നിന്നുള്ള 8858 അംഗങ്ങൾ ഉണ്ട്. അമച്വർ ജ്യോതിശാസ്ത്രജ്ഞർക്കും അംഗത്വം നല്കാറുണ്ട്.
നക്ഷത്രങ്ങൾ, ഗ്രഹങ്ങൾ, ഛിന്നഗ്രഹങ്ങൾ, മറ്റ് ഖഗോളീയ വസ്തുക്കൾ; പ്രതിഭാസങ്ങൾ തുടങ്ങിയവ നാമകരണം ചെയ്യുവാൻ അധികാരമുള്ള ഔദ്യോഗിക സമിതിയായി അന്താരാഷ്ട്ര ജ്യോതിശാസ്ത്രസംഘടന അംഗീകരിക്കപ്പെട്ടിട്ടുണ്ട്. എല്ലാ അംഗങ്ങളും ഉൾപ്പെടുന്ന ജനറൽ അസംബ്ളിയാണ് ഈ സംഘടനയുടെ പരമാധികാര സമിതി. മൂന്നു വർഷം കൂടുമ്പോൾ ചേരുന്ന ജനറൽ അസംബ്ളിയാണ് ശാസ്ത്രസംബന്ധിയായ തീരുമാനങ്ങൾ എടുക്കുന്നത്. 2006 ആഗസ്തിൽ ചെക്ക് തലസ്ഥാനമായ പ്രാഗിൽ ചേർന്ന 26-ാമത് ജനറൽ അസംബ്ളി ജ്യോതിശാസ്ത്ര സംബന്ധിയായ ചില സുപ്രധാന തീരുമാനങ്ങൾ കൈക്കൊള്ളുകയുണ്ടായി. ഗ്രഹങ്ങളുടെ നിർവചനത്തെ പുനർനിർവചിച്ചുകൊണ്ട് അസംബ്ളി പാസ്സാക്കിയ പ്രമേയമനുസരിച്ച് പ്ലൂട്ടോയ്ക്ക് ഗ്രഹമെന്ന പദവി നഷ്ടമായി. 1930-ലെ ജനറൽ അസംബ്ളിയാണ് പ്ളൂട്ടോയെ ഒൻപതാമത്തെ ഗ്രഹമായി അംഗീകരിച്ചത്.
ലക്ഷ്യങ്ങൾ
അന്തർദേശീയ ശാസ്ത്ര കൗൺസിലിനു കീഴിലുള്ള വിവിധ ശാസ്ത്രസംഘടനകളുടെ സഹകരണത്തിലൂടെയും മറ്റും ജ്യോതിശ്ശാസ്ത്ര ശാഖയെ, അതിന്റെ എല്ലാ അർഥത്തിലും പരിപോഷിപ്പിക്കുകയും സംരക്ഷിക്കുകയുമാണ് അന്തർദേശീയ ജ്യോതിശ്ശാസ്ത്ര സംഘടനയുടെ മുഖ്യ ലക്ഷ്യം. നക്ഷത്രങ്ങൾ, ഗ്രഹങ്ങൾ, ഛിന്നഗ്രഹങ്ങൾ, മറ്റു ഖഗോളീയ വസ്തുക്കൾ, പ്രതിഭാസങ്ങൾ തുടങ്ങിയവയ്ക്ക് നാമകരണം ചെയ്യുവാൻ അധികാരമുള്ള ഔദ്യോഗിക സമിതികൂടിയാണ് അന്തർദേശീയ ജ്യോതിശ്ശാസ്ത്ര സംഘടന.
വിഭാഗങ്ങൾ
നാമകരണത്തിനും വർഗീകരണത്തിനുമായി, വർക്കിങ് ഗ്രൂപ്പ് ഫോർ പ്ളാനറ്ററി നോമൻക്ലേച്ചർ എന്നൊരു പ്രത്യേക വിഭാഗം ഐ.എ.യു.-ൽ പ്രവർത്തിക്കുന്നുണ്ട്. ഇതു കൂടാതെ, ജ്യോതിശ്ശാസ്ത്ര സംബന്ധിയായ വിവരശേഖരണത്തിനും വിതരണത്തിനുമായി സെൻട്രൽ ബ്യൂറോ ഫോർ അസ്ട്രോണമിക്കൽ ടെലിഗ്രാംസ് എന്നൊരു വിഭാഗവും, സൌരയൂഥത്തിലെ ചിന്നപദാർഥങ്ങളെ തിരിച്ചറിയുന്നതിനും അവയെ ഗ്രഹങ്ങളിൽ നിന്നും മറ്റും വേർതിരിക്കുന്നതിനുള്ള മാനദണ്ഡങ്ങൾ നിശ്ചയിക്കുന്നതിനുമായി മൈനർ പ്ലാനറ്റ് സെന്റർ എന്ന മറ്റൊരു വിഭാഗവും അന്തർദേശീയ ജ്യോതിശ്ശാസ്ത്ര സംഘടനയ്ക്ക് കീഴിൽ പ്രവർത്തിച്ചുവരുന്നു.
പ്രവർത്തനങ്ങൾ
ജ്യോതിശ്ശാസ്ത്ര ശാഖയുടെ വികാസവും പുരോഗതിയും ലക്ഷ്യമാക്കി, അന്തർദേശീയ ജ്യോതിശ്ശാസ്ത്ര സംഘടന നേരിട്ട് നിരവധി വിദ്യാഭ്യാസ പ്രവർത്തനങ്ങൾ നടത്തിവരുന്നുണ്ട്. ഇതിനായി 12 ജ്യോതിശ്ശാസ്ത്ര പഠനവിഭാഗങ്ങളിലായി 40 പ്രത്യേക കമ്മീഷനുകളും, 72 പ്രവർത്തക ഗ്രൂപ്പുകളും പ്രവർത്തിച്ചുവരുന്നു. വികസ്വര രാജ്യങ്ങളിൽ ജ്യോതിശ്ശാസ്ത്ര വിദ്യാഭ്യാസവും ഗവേഷണവും പരിപോഷിപ്പിക്കുന്നതിനുവേണ്ടി പ്രത്യേക പദ്ധതികൾ തന്നെ ഐ.എ.യു ആവിഷ്കരിച്ചിട്ടുണ്ട്. പോഗ്രാം ഗ്രൂപ്സ് ഓൺ ഇന്റർനാഷണൽ സ്കൂൾസ് ഫോർ യങ് അസ്ട്രോണമേഴ്സ്, ടീച്ചിങ് ഫോർ അസ്ട്രോണമി ഡെവലപ്മെന്റ്, വേൾഡ് വൈഡ് ഡെവലപ്മെന്റ് ഒഫ് അസ്ട്രോണമി തുടങ്ങിയവ ഇതിൽ ചിലതാണ്. കോസ്പാറും യുനെസ്കോയുമായി സഹകരിച്ച് ഐ.എ.യു വിവിധപരിപാടികൾ ആവിഷ്കരിച്ചു നടപ്പിലാക്കിവരുന്നു.
അവലംബം
വർഗ്ഗം:ജ്യോതിശാസ്ത്ര സംഘടനകൾ
അഷ്ടവർഗ്ഗം
പുരാതനമായ ആയുർ‌വേദഗ്രന്ഥങ്ങളിൽ പ്രതിപാദിക്കപ്പെട്ടിട്ടുള്ളതും ച്യവനപ്രാശം മുതലായ ഔഷധങ്ങളിലുപയോഗിക്കുന്നതും അത്ര സുലഭമല്ലാത്തതുമായ എട്ട് ഔഷധസസ്യങ്ങളുടെ സമാഹാരമാണ് ‍അഷ്ടവർഗ്ഗം. ഇതിലെ ചേരുവകൾ ദുർലഭമായതിനാൽ അവയ്ക്ക് പകരമായി ഏകദേശം അത്രയും ഗുണങ്ങൾ ഉള്ളതും സുലഭമായി ലഭിക്കുന്നതുമായ ഔഷധസസ്യങ്ങൾ ഉപയോഗിച്ച് ഔഷധങ്ങൾ നിർ‍മ്മിക്കുന്നു.
അഷ്ടവർഗ്ഗത്തിലെ അംഗങ്ങൾ
ജീവകത്തിനും ഇടവകത്തിനും പകരമായി ചിറ്റമൃത്, പാൽമുതക്ക് എന്നിവ ചേർക്കുന്നു. പാൽമുതക്ക് ലഭ്യമല്ല എങ്കിൽ അതിനുപകരമായി ശതാവരി ഉപയോഗിക്കാം. മേദാ, മഹാമേദാ തുടങ്ങിയവയ്ക്ക് പകരമായും ശതാവരി ഉപയോഗിക്കുന്നു. കാകോളി, ക്ഷീരകാകോളി എന്നിവയ്ക്ക് പകരമായി അമുക്കുരം ഉപയോഗിക്കുന്നു. അതുപോലെ ഋദ്ധി, വൃദ്ധി എന്നിവയ്ക്ക് പകരമായി കുറുന്തോട്ടി, പന്നിക്കിഴങ്ങ് എന്നിവയും ഉപയോഗിക്കാം. ഋദ്ധി, വൃദ്ധി എന്നിവയിൽ ഏതെങ്കിലും ഒന്ന് ചേർത്താൽ രണ്ടിന്റേയും ഗുണം ലഭിക്കും എന്നും ഭാവപ്രകാശത്തിൽ രേഖപ്പെടുത്തിയിരിക്കുന്നു..
അവലംബം
വർഗ്ഗം:സംഖ്യാശബ്ദവിജ്ഞാനം
ജെറ്റൺ കെൽമെൻഡി
അൽബേനിയൻ പത്രപ്രവർത്തകൻ, കവി, പരിഭാഷകൻ, യൂണിവേഴ്സിറ്റി പ്രൊഫസർ, പൊളിറ്റിക്കൽ അനലിസ്റ്റ് എന്നിവരാണ് ജെറ്റൺ കെൽമെൻഡി (ജനനം: 1978 കൊസോവയിലെ പെജയിൽ ).
ആദ്യകാല ജീവിതവും വിദ്യാഭ്യാസവും
ജെറ്റൺ കെൽ‌മെൻ‌ഡി തന്റെ ജന്മസ്ഥലത്ത് പ്രാഥമിക വിദ്യാലയം തുടർന്നു. പിന്നീട് പ്രിസ്റ്റീന സർവകലാശാലയിൽ പഠനം തുടർന്നു. മാസ് കമ്മ്യൂണിക്കേഷനിൽ ബാച്ചിലർ ഓഫ് ആർട്സ് ബിരുദം നേടി. ഇന്റർനാഷണൽ, സെക്യൂരിറ്റി സ്റ്റഡീസിൽ ഏകാഗ്രതയോടെ ബെൽജിയത്തിലെ ബ്രസ്സൽസിലെ സ്വതന്ത്ര സർവകലാശാലയിൽ നിന്ന് ബിരുദം നേടി. "യൂറോപ്യൻ യൂണിയൻ പൊളിറ്റിക്കൽ സെക്യൂരിറ്റി പ്രശ്‌നങ്ങളിൽ മാധ്യമങ്ങളുടെ പങ്ക്" എന്ന പിഎച്ച്ഡി പൂർത്തിയാക്കിയ അദ്ദേഹം പ്രിസ്റ്റീനയിലെ എഎബി സർവകലാശാലയിലെ പ്രൊഫസറാണ്.
കരിയർ
കെൽമെണ്ടി കവിത, ഗദ്യം, ഉപന്യാസങ്ങൾ, ചെറുകഥകൾ എഴുതിയിട്ടുണ്ട്. അന്താരാഷ്ട്ര സാംസ്കാരിക, രാഷ്ട്രീയ വിഷയങ്ങളെക്കുറിച്ച് എഴുതുന്ന അൽബേനിയയിലും വിദേശത്തും സ്ഥിരമായി പത്രം സംഭാവന ചെയ്യുന്നയാളാണ് കെൽ‌മെൻഡി.
ജെറ്റൺ കെൽമെൻഡിയെ കണക്കാക്കുന്നു മഹാനായ അൽബേനിയൻ നോവലിസ്റ്റ് ഇസ്മായിൽ കടാരെ  - നോബൽ സമ്മാനത്തിനായി വർഷങ്ങളോളം നാമനിർദ്ദേശം ചെയ്യപ്പെട്ടു. അൽബേനിയൻ വ്യക്തിത്വങ്ങൾക്കായി മദർ തെരേസ ( സ്വയം ജീവിക്കുന്നു ),, ഇബ്രാഹിം റുഗോവ ( വലിയ നിരാശയുടെ ശീതകാലം ) എന്നിങ്ങനെ ചില കവിതകൾ ജെറ്റൺ കെൽ‌മെൻ‌ഡിയിൽ ഉണ്ട്.
അന്താരാഷ്ട്ര അവാർഡുകൾ
പകരം="Translator of the year" prize, China 2013|ലഘുചിത്രം| "ട്രാൻസ്ലേറ്റർ ഓഫ് ദി ഇയർ" സമ്മാനം, ചൈന 2013
ബാഹ്യ ലിങ്കുകൾ
വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1978-ൽ ജനിച്ചവർ
സിദ്ധവൈദ്യം
പൗരാണിക ഭാരതീയ ആതുരചികിൽസാസമ്പ്രദായമാണ്‌ സിദ്ധവൈദ്യം. സിദ്ധ വൈദ്യം ആയുർവേദത്തേക്കാൾ പഴക്കമുള്ളതാണെന്നും, അല്ലെന്നും രണ്ട് അഭിപ്രായങ്ങൾ ഇന്ന് തെക്കേ ഇന്ത്യയിൽ നിലവിലുണ്ട്. എന്നാൽ മഹാമുനി അഗസ്ത്യരുടെ ശിക്ഷണത്തിൽ മൈനാക പർവ്വതത്തിൽ വച്ച് സിദ്ധവൈദ്യം രൂപം കൊണ്ടതായി പറയപ്പെടുന്നു. സിദ്ധം - സിദ്ധി എന്ന വക്കിൽ നിന്നാണ് സിദ്ധം എന്ന വാക്കുണ്ടായത്. സിദ്ധവൈദ്യം തെക്കെഇന്ത്യയിൽ ദ്രാവിഡ സന്യാസിമാരാൽ ഉണ്ടായതാണ്. പ്രധാനമായും തമിഴ്നാട്ടിലാണ് ഇത് ഉരുത്തിരിഞ്ഞു വന്നത്. തെക്കൻ കേരളത്തിലും ഇതിന്റെ വേരുകളുണ്ട്. സിദ്ധവൈദ്യത്തെപ്പറ്റിയുള്ള മൂലഗ്രന്ഥങ്ങളെല്ലാം തന്നെ തമിഴിലാണ് ഉള്ളത്. ആരോഗ്യകരമായ ഒരു ശരീരമുണ്ടങ്കിലേ പരമാത്മാവിലെക്കെത്തിച്ചേരാൻ കഴിയുകയുള്ളുവെന്നു സിദ്ധന്മാർ വിശ്വസിക്കുന്നു. അതുകൊണ്ട് അവർ ആത്മീയതയോടൊപ്പം വൈദ്യത്തിനും പ്രാധാന്യം കൊടുത്തു.
മഹാസിദ്ധനായി കണക്കാക്കുന്ന തിരുമൂലർ പറയുന്നതനുസരിച്ച്
ചരിത്രം
"സിദ്ധവൈദ്യം ശിവനിൽനിന്നു ദേവിപാർവ്വതിയിലേക്കും ദേവിയത് നന്തിക്കും നന്തിയത് ധന്വന്തരിക്കും അവിടുന്ന് അശ്വിനിക്കും അശ്വിനിയത് അഗസ്ത്യർക്കും,പിന്നീട് പുലസ്ത്യർ തെരയ്യാർ എന്നിവർക്കും ഈ അറിവ് പകർന്നുകൊടുത്തു". സിദ്ധവൈദ്യത്തിൻറെ പഴക്കം കണക്കാക്കുന്നത് BC 10000-BC 5000 നും ഇടയിൽ രൂപപ്പെട്ടുവെന്നാണ്. ഇത് വച്ചുനോക്കുമ്പോൾ മറ്റുവൈദ്യശാഖകളെക്കാൾ പഴക്കം സിദ്ധവൈദ്യത്തിന് അവകാശപ്പെടാവുന്നതാണ്.സിദ്ധവൈദ്യത്തിൽ മനുഷ്യൻറെ ശാരീരികവും മാനസികവുമായ അവസ്ഥകളെ 3ആയി തിരിച്ചിരിക്കുന്നു.അത് 'വലി,അഴൽ ,ഇയം'എന്നിങ്ങനെയാണ്.ഇതിനെ 'ഉയിർ ധാതു'എന്നാണ് പറയുന്നത്.ഇത് ആയുർവ്വേദത്തിലെ 'ത്രിദോഷങ്ങൾക്ക്' സമാനമാണ്.
18 സിദ്ധന്മാർ
18 സിദ്ധന്മാർ എന്നും മൂലവർഗ്ഗ സിദ്ധന്മാർ എന്നും അറിയപ്പെടുന്നവർ ആരൊക്കെ എന്നുള്ളതിൽ പല തർക്കങ്ങളും നിലനിൽക്കുന്നുണ്ട്. ചെന്നൈ സർവ്വകലാശാല നിഘണ്ടു പ്രകാരമുള്ള സിദ്ധന്മാരെ ചുവടെ ചേർക്കുന്നു.
തിരുമൂലർ
ആത്മീയതയുടെ രാജകുമാരൻ എന്നാണദ്ദേഹത്തെ അറിയപ്പെടുന്നത്.നന്ധിദേവർ ആണ് ഗുരു.പ്രധാന ശിഷ്യൻ ഗലങ്ങിനാധൻ. ഇഷ്ടവിനോദം കൈലാസ യാത്രയായിരുന്നു.ഒരിക്കൽ അഗസ്ത്യരെ കാണാനായി തെക്കേ ഇന്ധ്യയിലേക്ക് വന്നു.യാത്രാമധ്യേ കാവേരിയുടെതീരത്തുവച്ച് കൌതുകവും വിഷമവുംമുണ്ടാക്കിയ ഒരുസംഭവം അദ്ദേഹം കണ്ടു.ചേതനഅറ്റ തങ്ങളുടെ ഇടയൻറെ ശരീരത്തിനുചുറ്റുംനിന്ന് അസാധാരണ ശബ്ധത്തോടെ കരയുന്ന ഒരുപറ്റം കന്നുകാലികൾ .ഇടയൻറെ പേര് മൂലൻ എന്നായിരുന്നു.തിരുമൂലർ തൻറെ യോഗശക്തിയുപയോഗിച്ച് ഇടയൻറെ ശരീരത്തിൽ കയറി(Meta Psychosis).സ്വന്തം ശരീരത്തെ ഒരിടത്തോളിപ്പിച്ചു വച്ചസേഷം കന്നുകാലികളുമായി മൂലന്റെ ഭാര്യയുടെ അടുത്തുപോയി വിവരം ധരിപ്പിച്ചു.പിന്നീട് തിരികെ വന്നു സ്വന്തം ശരീരം നോക്കിയപ്പോൾ കണ്ടെത്താനായില്ല.തുടർന്നുള്ള കാലം മൂലന്റെ ശരീരത്തിൽ തന്നെ ജീവിക്കേണ്ടിവന്നു.
രാമദേവർ
AD 6-8നൂറ്റാണ്ടുകൾകുള്ളിൽ ജീവിച്ചിരുന്നതായി കരുതുന്നു. ഗുരു-കരുവാരർ .രാമദേവർ അറേബ്യയിലെ മെക്ക സന്ദർശിച്ചപ്പോൾ 'യാക്കോബ്' എന്ന പേരുസ്വീകരിച്ചു.
അഗസ്ത്യർ
സിദ്ധവൈദ്യത്തിൻറെ പിതാവാണ് അഗസ്ത്യർ .ഉദ്ദേശം 12000വർഷങ്ങൾക്കുമുമ്പ് ജീവിച്ചിരുന്നു.ഭാര്യ-ലോപമുദ്ര.മകൻ-സാഗരൻ,ഗുരു-ശിവൻ,മുരുഗൻ.. ശിഷ്യർ -പുലസ്ത്യർ,തോൽക്കപ്പ്യർ,തെരയ്യാർ.പുരാണങ്ങളിൽ പലഭാഗത്തും പലകാലങ്ങളിൽ അഗസ്ത്യരുടെ പേർ പരാമർശിക്കുന്നുണ്ട്.തമിഴ്നാട്ടിലെ പഴയ ഒരു രീതിവച്ചുനോക്കുമ്പോൾ അപ്പുപ്പന്റെ പേർ ചെറുമകന് ഇടാറുണ്ട്.അങ്ങനെ നോക്കുമ്പോൾ പുരാണങ്ങളിലുള്ള 'അഗസ്ത്യർ 'എല്ലാം ഒരാൾ ആകണമെന്നില്ല.രാമായണത്തിലും,മഹാഭാരതത്തിലും അഗസ്ത്യർ വരുന്നുണ്ട്.ഹിമാലയവും കന്യാകുമാരിയും ഉൾപ്പെടെ ഭാരതത്തിൻറെ പലഭാഗത്തും ആശ്രമങ്ങളും ഉണ്ടായിരുന്നു.
ഭോഗർ
ഭോഗനാഥർ രസ ശാസ്ത്രത്തിന്റെ പിതാവാണ് ഭോഗർ. ഗുരു-കളങ്കിനാഥർ. മകൻ---. -കൊങ്കണർ. പ്രധാന ശിഷ്യൻ- പുലിപ്പാണി. ഭോഗർ വേദകാലത്തിനു മുമ്പു ജീവിച്ചിരുന്നു. ഭോഗർ ചൈനയിൽനിന്നും യാത്രക്കിടെ തമിഴ്നാട്ടിൽ എത്തിയതാണന്ന് ഒരുപക്ഷം പറയുമ്പോൾ തുടർപടനത്തിനായി ചൈനയിൽ പോയതാണന്ന് മറുപക്ഷവും പറയുന്നു. ഭോഗർടെ ധാരാളം പുസ്തകങ്ങൾ ചൈനീസ് ഭാഷയിലും ലഭ്യമാണ്. പ്രമുഖ ശാസ്ത്രജ്ഞൻ prof.രാമയോഗി[അണ്ണാമലൈ സർവകലാശാല,ചിദംബരം,തമിഴ്നാട്‌]]}]ഭോഗർ ചൈനയിലെ ഒരു ആത്മീയ ഗുരു ആയിരുന്നുവെന്ന് പറയുന്നു .അദ്ദേഹത്തിൻറെ ചൈനീസ് പേർ പോ-യുങ്ങ് എന്നായിരുന്നുവത്രെ. ഭോഗർ നവ പാഷാണങ്ങളെ ബന്ധിച്ചു മരുന്നായി ഉപയോഗിക്കുന്നതിൽ വിദഗ്ദ്ധനായിരുന്നു.ഇപ്പോൾ ഈ മരുന്ന് 'ബാലദണ്ടായുധപാണി'എന്നപേരിൽ പഴനിമലയിൽ ഉണ്ട്. രസശാസ്തത്തിന്റെ നിഗൂഡതകളിലേക്ക് വെളിച്ചം വീശുന്നഒന്നാണിത്.പഴനി ദണ്ഡായുധപാണി പ്രതിഷ്ഠ
ധന്വന്തരി
ഗുരു-നന്ദിദേവർ, ശിഷ്യൻ_അശ്വിനി. ഭഗവാൻ മഹാവിഷ്ണുവാണ് ധന്വന്തരിയായി ജന്മമെടുത്തതെന്ന് പുരാണങ്ങളിൽ പറയുന്നു. ആയുർവ്വേദ ശാസ്ത്രത്തിന്റെ സൃഷ്ടിയിൽ ധന്വന്തരി നിർണായകമായ പങ്കു വഹിച്ചു. അദ്ദേഹത്തിനുപല ഭാഷകളിൽ പ്രാവീണ്യമുണ്ടായിരുന്നു. കുറച്ചു പുസ്തകങ്ങൾ തമിഴിലും അദ്ദേഹം എഴുതിയിട്ടുണ്ട്. ദിവ്യനായ ചികിത്സകനെന്ൻ അദ്ദേഹം അറിയപ്പെട്ടു. രസ-പാഷാണങ്ങളുപയോഗിച്ച് വിദഗ്ദമായി അദ്ദേഹം ചികിത്സിച്ചിരുന്നു.നാഡീശാസ്ത്രം അദ്ദേഹത്തിൻറെ പ്രധാനസംഭാവനയാണ്.
നന്ദിദേവർ
'നന്ദി' എന്ന വാക്കിന് 'അനുഗ്രഹിക്കപ്പെട്ടവൻ' എന്നാണ് അർത്ഥം.നന്ദിദേവർ അതിപുരാതനകാലത്ത് ജീവിച്ചിരുന്നതായി പറയുന്നു.നന്ദിദേവരേപ്പറ്റി ധാരാളം പുരാണകഥകൾ പ്രചാരത്തിലുണ്ട്. ശിവപാർവ്വതിമാരിൽനിന്നും ആദ്യമായി ജ്ഞാനം പകർന്നുകിട്ടിയത് നന്ദിക്കാണ്‌.. .എന്ന് യുഗിചിന്താമണി-800ൽ പറയുന്നു. അദ്ദേഹത്തിൻറെ പിതാവ് 'ശിവനും'മാതാവ് 'ഉമ'യാണന്നും കരുതുന്നു.
സട്ടൈമുനി
മറ്റുപേരുകൾ - സട്ടൈനാഥർ, കൈലാസസട്ടൈമുനി, കമ്പിളിസട്ടൈമുനി
ആഴ്സണൽ സ്റ്റേഡിയം
വടക്കൻ ലണ്ടനിലെ ഹൈബറിയിൽ സ്ഥിതിചെയ്തിരുന്ന ഒരു ഫുട്ബോൾ സ്റ്റേഡിയമാണ് ആഴ്സണൽ സ്റ്റേഡിയം. 1913 സെപ്റ്റംബർ 6 മുതൽ 2006 മേയ് 7 വരെ ആഴ്സണലിന്റെ ആസ്ഥാനമായിരുന്നു ഇത്. ഹൈബറി എന്നായിരുന്നു ഈ സ്റ്റേഡിയം പരക്കെ അറിയപ്പെട്ടിരുന്നത്. ദ ഹോം ഓഫ് ഫുട്ബോൾ എന്ന വിളിപ്പേരിലും അറിയപ്പെട്ടിരുന്നു.
സിദ്ധവൈദ്യം
സട്ടൈമുനി
അദ്ദേഹം സ്ഥിരമായി കട്ടിയുള്ള ഉടുപ്പ് ധരിക്കുന്നതിനാലാണ് 'സട്ടൈമുനി'എന്ന പേരുകിട്ടിയത്.ഈ വിവരങ്ങൾ ലഭ്യമായത് 'കൊങ്കണർ കടൈകാണ്ഡം' എന്നഗ്രന്ഥത്തിൽനിന്നുമാണ്. കരുവൂരർ ,കൊങ്കണർ ,രോമഋഷി തുടങ്ങിയവർ സമകാലീനരായിരുന്നു.10-11നൂറ്റാണ്ടുകളിൽ ജീവിച്ചിരുന്നതായികരുതുന്നു. കരുതുന്നു.ദക്ഷിണമൂർത്തിയും,നന്ദിയും അദ്ദേഹത്തിൻറെ ഗുരുക്കന്മാരായി പറയപ്പെടുന്നു.ശിഷ്യൻ-'സുന്ദരനന്ദർ 'ആയിരുന്നു.
ആഴ്സണൽ സ്റ്റേഡിയം
പുറംകണ്ണികൾ
വർഗ്ഗം:ഇംഗ്ലണ്ടിലെ ഫുട്ബോൾ സ്റ്റേഡിയങ്ങൾ
സിദ്ധവൈദ്യം
സട്ടൈമുനി
ദീക്ഷാവിധിയും കർപ്പവിധിയും വളരെ വിലപ്പെട്ട ഗ്രന്ധങ്ങളാണ്.തിരുമൂലർ ഈഗ്രന്ധം നശിപ്പിച്ചുകളഞ്ഞു. അതിനിഗൂഡമായ ശാസ്ത്ര രഹസ്യങ്ങൾ സാധാരണക്കാരൻറെ കയ്യിൽ എത്തുന്നത് ദോഷംചെയ്യുമെന്നുകണ്ടാണ് അങ്ങനെ ചെയ്തത്. .
പാമ്പാട്ടിസിദ്ധർ (നാഗമുനി)
അദ്ദേഹത്തിൻറെ ഓരോ ശ്ലോകവും അവസാനിക്കുന്നത് 'ആടുപാമ്പേ..'എന്നാണ്.അദ്ദേഹത്തിന് പമ്പാട്ടിസിദ്ധർ എന്ന പേര് ലഭിക്കാൻ ഇത് ഒരു കാരണമായിട്ടുണ്ടാകാം.അദ്ദേഹം വിഗ്രഹാരാധനയെ എതിർക്കുകയും വേദങ്ങളേയും പുരാണങ്ങളെയും പരിഹസിക്കുകയും ചെയ്തിരുന്നു.ജാതിവ്യവസ്ഥയെ ശക്തിയായി എതിർത്തിരുന്നു.സഹജീവികളോട് സ്നേഹമില്ലാത്തവർക്ക് പരമായലക്ഷ്യത്തിൽ എത്തിച്ചേരുക അസാധ്യമാണെന്ന് അദ്ദേഹം വിശ്വസിച്ചു.യോഗയിലൂടെ ആത്മസംയമനവും നിഗൂഡവിദ്യയുടെ പ്രയോഗങ്ങളെപ്പറ്റിയും അദ്ദേഹത്തിൻറെ കൃതികളിലുണ്ട്.8 തരത്തിലുള്ള അതിമാനുഷശക്തികളെപ്പറ്റിയും കൃതികളിൽ പറയുന്നുണ്ട്.അദ്ദേഹത്തെയും കൃതികളെയുംപറ്റി '18 sidhers jnanakovai'യിൽ പറയുന്നുണ്ട്. .അദ്ദേഹത്തിൻറെ നാട് കോയമ്പത്തൂരിനടുത്തുള്ള മരുതമലൈ ആണ്. ഗുരു സട്ടൈമുനിയാണ്. വിഷവൈദ്യത്തിലും ദൈവികരോഗശാന്തിയുണ്ടാക്കുന്നതിലും വിദഗ്ദ്ധനായിരുന്നു. എന്നാൽ ഇതെപ്പറ്റിയുള്ള ഗ്രന്ധങ്ങളോന്നും ഇപ്പോൾ ലഭ്യമല്ല.
തെരയ്യാർ
അദ്ദേഹത്തിൻറെ യഥാർഥ പേർ അജ്ഞാതമാണ്.'തെരയ്യാർ 'എന്നാൽ 'പണ്ഡിതൻ'എന്നാണർത്ഥം.12-ാം ശതകത്തിൽ ജീവിച്ചിരുന്നു.ഗുരു-ധർമസ്വാമിയാർ ,ജനനസ്ഥലം 'തിരുമലൈചേരി'ശിഷ്യൻ 'യുഗിമുനി'.എന്നാൽ 'തെരയ്യാർ 'എന്നപേരിൽ ഒന്നിലധികം പേർ എഴുതിയിട്ടുണ്ട്.എഴുത്തിൻറെ ശൈലി വച്ചാണ് അത്കണ്ടെത്തിയത്.
കരുവുരർ
ഗുരു-ഭോഗർ ,കളങ്കിനാതർ .ശിഷ്യൻ- എടൈക്കാട്ടുസിദ്ധർ .ജനനസ്ഥലം സേലത്തിനടുത്തുള്ള 'കരുവൂർ 'ആണെന്നും,'തിരുനൽവേലി'യാണന്നും രണ്ടഭിപ്രായമുണ്ട്.
എടൈക്കാടർ
പാണ്ട്യരാജ്യത്തിനുതെക്കുള്ള 'എടൈക്കാട്'എന്ന സ്ഥലത്തുള്ള ആളായതിനാലാവാം അദ്ദേഹത്തിനു 'എടൈക്കാടർ'എന്ന പെരുസിദ്ധിച്ചത്.
ഗുരു-കരുവൂരാർ ,ശിഷ്യർ -അഴുകണ്ണിസിദ്ധർ ,കുടംബായ്സിദ്ധർ ,കടുവേലി സിദ്ധർ.
കോരക്കർ
ഗുരു-നന്ദി ദേവർ ,അല്ലമപ്രഭു. അല്ലമപ്രഭു നന്ദിയുടെ അവതാരമാനന്നു പറയുന്നു. . ശിഷ്യൻ -നാഗാർജുന. കോരക്കർ പ്രവർത്തിച്ചിരുന്നത് 'കോയമ്പത്തുർ' മേഖലയിലായിരുന്നു.അദ്ദേഹം ഗഞ്ചാവ് ചെടി[Cannabis sativa]യുടെ ഔഷധ മൂല്യത്തെപ്പറ്റി വ്യക്തമായി പറഞ്ഞിട്ടുണ്ട്.അങ്ങനെ കഞ്ചാവ് ചെടിക്ക് തമിഴിൽ 'കോരക്കർ മൂലി'എന്ന പേർ കൂടിയുണ്ട്.
സുന്ദരനന്ദർ
ഗുരു-സട്ടൈമുനി.ശിഷ്യൻ- താമരക്കർ .സുന്ദരനന്ദരരുടെ പ്രവർത്തനസ്ഥലം 'മധുര'യായിരുന്നു.'മച്ചമുനി'യും 'കൊങ്കണരും'സമകാലീനരായിരുന്നു.'ചുന്നം'ഉണ്ടാക്കുന്നതിൽ അദ്ദേഹം വിദഗ്ദ്ധനായിരുന്നു.ഉള്ളിൽ കഴിക്കുന്ന ഈ മരുന്നുണ്ടാക്കുന്നത് ലോഹങ്ങളും,ധാതുക്കളും സംസ്കരിച്ചാണ്.
പ്രചാരം
തിരുവിതാംകൂർ പ്രദേശങ്ങളിൽ നിലവിലുള്ള പല ആചാരനുഷ്ഠാനങ്ങളെപ്പോലെ(ഉദാ:അടിമുറ എന്നറിയപ്പെടുന്ന തെക്കൻ‌കളരി, അബ്രാഹ്മണരായ ഊരാളികളാൽ‌ പൂജിക്കപ്പെടുന്ന നീലകേശി ദേവിയുടെ മുടിയിറക്കം, യക്ഷിയമ്മൻ‌കോവിലിലെ ഉരുവംവൈപ്പ്) വൈദ്യ മേഖലയിലും സിദ്ധവൈദ്യം ഇന്നും മുൻ‌നിരയിലാണ്. പക്ഷേ പാശ്ചാത്യ ദേശങ്ങളിൽ ആയുർ‌വേദത്തിനവകാശപ്പെടാനുള്ളതുപോലുള്ള ശാസ്ത്രീയ സമീപനം സിദ്ധവൈദ്യത്തിന് ലഭിച്ചിട്ടില്ല.
ആയുർ‌വേദത്തിനെ പ്രചുരപ്രചാരമാക്കിയ സം‌സ്കൃത ഭാഷയുടെ ഉപയോഗം‌ ഇതിൽ‌ ആദ്യമായി ചർച്ച ചെയ്യപ്പെടെണ്ടതാണെന്നതിൽ‌ രണ്ടഭിപ്രായമുണ്ടാകാനിടയില്ല. എല്ലാത്തിനുമുപരി സിദ്ധവൈദ്യം‌ പാരമ്പര്യാവകാശമായി തുടർ‌ന്നപ്പോൾ‌ ആയുർ‌വേദം‌ ഗുരുശിഷ്യ ബന്ധങ്ങളിൽ‌അടിസ്ഥിതമായി വളർ‌ന്നുപെരുകി.
ഇന്ന് മഹാരാഷ്ട്രയിൽ പ്രചാരത്തിലുള്ള പല ആയുർവേദ ഗ്രന്ഥങ്ങളിലും ആയുർവേദവും സിദ്ധവൈദ്യവും മിശ്രിതരൂപത്തിലാണ് പ്രതിപാദിച്ചിട്ടുള്ളത്. ഇവ തമ്മിലുള്ള വ്യത്യാസം വളരെ ആഴത്തിൽ പഠിക്കപെടേണ്ട വിഷയമാണ്.
പുറത്തേക്കുള്ള കണ്ണികൾ
വർഗ്ഗം:സിദ്ധവൈദ്യം വർഗ്ഗം:ബദൽചികിത്സ
മൈക്കൽ ഡെൽ
ആദ്യകാല ജീവിതവും വിദ്യാഭ്യാസവും
1965-ൽ ഹൂസ്റ്റണിൽ ഒരു ജൂത കുടുംബത്തിലാണ് ഡെൽ ജനിച്ചത്. സ്റ്റോക്ക് ബ്രോക്കറായ ലോറൈൻ ഷാർലറ്റ് (നീ ലാങ്ഫാൻ), ഓർത്തോഡോണ്ടിസ്റ്റായ അലക്സാണ്ടർ ഡെൽ എന്നിവരായിരുന്നു അദ്ദേഹത്തിന്റെ മാതാപിതാക്കൾ. മൈക്കൽ ഡെൽ ഹൂസ്റ്റണിലെ ഹെറോഡ് എലിമെന്ററി സ്കൂളിൽ പഠിച്ചു. നേരത്തെ ബിസിനസ്സിലേക്ക് പ്രവേശിക്കാനുള്ള ശ്രമത്തിൽ, എട്ടാം വയസ്സിൽ ഒരു ഹൈസ്കൂൾ തുല്യതാ പരീക്ഷ എഴുതാൻ അദ്ദേഹം അപേക്ഷിച്ചു. കൗമാരത്തിന്റെ തുടക്കത്തിൽ, പാർട്ട് ടൈം ജോലികളിൽ നിന്നുള്ള വരുമാനം ഓഹരികളിലും വിലയേറിയ ലോഹങ്ങളിലും അദ്ദേഹം നിക്ഷേപിച്ചു.
ഏഴാമത്തെ വയസ്സിൽ ഡെൽ തന്റെ ആദ്യ കാൽക്കുലേറ്റർ വാങ്ങുകയും ജൂനിയർ ഹൈയിൽ ഒരു ടെലിടൈപ്പ് ടെർമിനലിനെ അഭിമുഖീകരിക്കുകയും ചെയ്തു. 15-ാം വയസ്സിൽ, റേഡിയോ ഷാക്കിൽ കമ്പ്യൂട്ടറുകളിൽ കളിച്ചതിന് ശേഷം, അദ്ദേഹത്തിന് ആദ്യത്തെ കമ്പ്യൂട്ടർ ലഭിച്ചു, ആപ്പിൾ II, അത് എങ്ങനെ പ്രവർത്തിക്കുന്നുവെന്ന് കാണാൻ അദ്ദേഹം ഉടൻ തന്നെ ഡിസ്അസംബ്ലിംഗ് ചെയ്തു. ഡെൽ ഹ്യൂസ്റ്റണിലെ മെമ്മോറിയൽ ഹൈസ്കൂളിൽ ചേർന്നു, വേനൽക്കാലത്ത് ഹ്യൂസ്റ്റൺ പോസ്റ്റിലേക്കുള്ള സബ്സ്ക്രിപ്ഷനുകൾ വിറ്റു. ഡെല്ലിന്റെ മാതാപിതാക്കൾ അദ്ദേഹത്തെ ഒരു ഡോക്ടറാകാൻ ആഗ്രഹിച്ചു, അവരെ പ്രീതിപ്പെടുത്തുന്നതിനായി, 1983-ൽ അദ്ദേഹം ടെക്സസ് യൂണിവേഴ്സിറ്റിയിൽ പ്രീ-മെഡ് എടുത്തു.
പുറം കണ്ണികൾ
വർഗ്ഗം:1965-ൽ ജനിച്ചവർ വർഗ്ഗം:ഡെൽ വർഗ്ഗം:ഡെൽഹി സർവ്വകലാശാലയിലെ പൂർവ്വ വിദ്യാർത്ഥികൾ
കാട്ടെള്ള്
ഒരു സപുഷ്പിസസ്യമാണ് കാട്ടെള്ള്. ഒന്നര മീറ്റർ വരെ ഉയരത്തിൽ വളരുന്ന ഒരു വാർഷിക സസ്യമാണിത്. ശാസ്ത്രനാമം Sesamum radiatum. ഇംഗ്ലീഷിൽ ഇത് 'ബെന്നിസീഡ്' (black benniseed, vegetable sesame) എന്നീ പേരുകളിലറിയപ്പെടുന്നു. ആഫ്രിക്കൻ, ഏഷ്യൻ പ്രദേശങ്ങളിൽ വളരുന്ന കാട്ടെള്ള് ആഫ്രിക്കയിൽ ഒരു ഇലക്കറിയായി ഉപയോഗിക്കുന്നു. കേരളത്തിലെ ചില സ്ഥലങ്ങളിൽ സർവ സാധാാരണമായി കാണപ്പെടുന്നു. ഇലകൾ പാകം ചെയ്തോ അല്ലാതേയോ ഉപയോഗിക്കാറുണ്ട്. തണ്ട് സൂപ്പുണ്ടാക്കാൻ ഉപയോഗിക്കാറുണ്ട്. വിത്തും ഭക്ഷ്യയോഗ്യമാണ്. ഔഷധമൂല്യമുള്ള ഇലകൾ വിരേചന ഔഷധം കൂടിയാണ്. തേൾ വിഷത്തിന് പ്രതിവിധിയായി നാട്ടുവൈദ്യത്തിലുപയോഗിക്കുന്നു. ഉളുക്ക് ചികിത്സയിലും ഉപയോഗമുണ്ട് ..
കാട്ടെള്ള് ഒരു കളയായി കൃഷിയിടങ്ങളിൽ ശല്യമായിത്തീരാറുണ്ട്. വരണ്ട, പാറപ്രദേശങ്ങളിൽപ്പോലും വളരുകയും പുഷ്പിക്കുകയും ചെയ്യുന്നു. സെർക്കോസ്പോറ സെസാമി എന്ന ഇലപ്പുള്ളി രോഗം ബാധിക്കാറുണ്ട്. സ്ഫിങ്സ് നിശാശലഭങ്ങൾ ആന്റിഗസ്ട്ര നിശാശലഭങ്ങൾ എന്നിവയും ചാഴിയും സസ്യത്തെ ബാധിക്കാറുണ്ട്. .
അവലംബം
വർഗ്ഗം:സപുഷ്പികൾ
ഗ്രമൻ എഫ്-14 ടോംകാറ്റ്
അമേരിക്കൻ ഐക്യനാടുകളുടെ നാവികസേനയ്ക്കായി ഗ്രമൻ ഏയ്റോസ്പേസ് കോർപ്പറേഷൻ നിർമ്മിച്ച ഇരട്ട എഞ്ചിനുള്ള ശബ്ദാദിവേഗ യുദ്ധവിമാനമാണ് എഫ് 14 ടോംകാറ്റ്.Grumman F-14 Tomcat സുഗമമായ പ്രവർത്തനത്തിന് രണ്ട് വൈമാനികർ ആവശ്യമുള്ള ഈ വിമാനത്തിന്റെ ചിറകുകളുടെ ആകൃതി ക്രമീകരിക്കാവുന്നതാണ്. വിയറ്റ്നാം യുദ്ധ കാലത്ത് സോവിയറ്റ് നിർമ്മിത മിഗ് വിമാനങ്ങളോട് പോരാടാൻ ശേഷിയുള്ള വിധത്തിൽ നിർമ്മിക്കപ്പെട്ട വിമാനമാണിത്. എഫ് 111ബി പദ്ധതി തകിട മറിയാനിടയായതോടെയാണ് ടോംകാറ്റിന്റെ പദ്ധതിക്കു തിരി കൊളുത്തപ്പെട്ടത്.
1970-ൽ ആദ്യ പറക്കൽ നടത്തിയ ഈ വിമാനം, 1974-ൽ എഫ് 4 ഫാന്റം III വിമാനങ്ങൾക്കു പകരമായി ആദ്യം വിന്യസിച്ചു. 1990-കളിൽ പുതിയ ശേഷികൾ ചേർത്ത വിമാനം 2006 സെപ്റ്റംബർ 22-നു നാവികസേനയിലെ സേവനം അവസാനിപ്പിച്ചു. ഇന്ന് ഇറാൻ മാത്രമേ എഫ് 14 സൈനികാവശ്യങ്ങൾക്ക് ഉപയോഗിക്കുന്നുള്ളു.
പുറമെ നിന്നുള്ള കണ്ണികൾ
വർഗ്ഗം:യുദ്ധവിമാനങ്ങൾ
ഷഡ്പദ പരാഗണം
ലഘുചിത്രം| ഒരു പുഷ്പത്തെ പരാഗണം ചെയ്യുന്ന [[അന്തോഫില|തേനീച്ച ]] ലഘുചിത്രം| കൂമ്പോളയിൽ പൊതിഞ്ഞ സൈനിക വണ്ട് എന്റെമൊഫില്ലി ഷട്പദപരാഗണം പരാഗണത്തിന്റെ  ഒരു രീതിയാണ്. സപുഷ്പികളിൽ പ്രത്യേകിച്ച് വളരെ സാധാരണമായ ഈ രീതി എന്നാൽ പുഷ്പങ്ങളിലാത്തവയിലും നിലവിലുണ്ട്. പ്രാണികളാൽ പരാഗണം നടത്തുന്ന പുഷ്പങ്ങൾ സാധാരണയായി തിളക്കമുള്ള നിറങ്ങളാൽ പരസ്യം ചെയ്യുന്നു, ചിലപ്പോൾ വ്യക്തമായ പാറ്റേണുകളും (തേൻ ഗൈഡുകൾ) തേനും അധികം പ്രതിഫലമായി ഉണ്ടാകും. അവയ്ക്ക് ആകർഷകമായ സുഗന്ധമുണ്ടാകാം, അത് ചില സന്ദർഭങ്ങളിൽ പ്രാണികളുടെ ഫെറോമോണുകളെ അനുകരിക്കുന്നു. തേനീച്ചയെപ്പോലുള്ള പ്രാണികളുടെ പരാഗണം നടത്തുന്നവർക്ക് തേൻ എടുക്കാൻ വായയിൽ അവയവങ്ങ നാക്കുകയോ വലിക്കുകയോ ചെയ്യാൻപാകത്തിൽ  ഇതിന്  അവയവം രൂപപ്പെട്ടിട്ടുണ്ട് പരാഗണ സ്വഭാവവും പുഷ്പങ്ങളുടെ പരാഗണ പ്രക്രിയയും വികസിപ്പിക്കുന്നതിൽ പ്രാണികളുടെയും പൂച്ചെടികളുടെയും സഹവർത്തിത്വം ആവശ്യമാണ്, ഇത് രണ്ട് ഗ്രൂപ്പുകൾക്കും ഗുണം ചെയ്യും.
പുല്ലുകൾ പോലുള്ള പൂച്ചെടികൾ ഉൾപ്പെടെ പല സസ്യങ്ങളും പകരം കാറ്റ് പോലുള്ള മറ്റ് സംവിധാനങ്ങളാൽ പരാഗണം നടത്തുന്നു.
സഹവർത്തിത്വം
ലഘുചിത്രം| [[സപുഷ്പി|ആൻജിയോസ്‌പെർമിൻറെ പ്രാണികൾ പരാഗണം നടത്തുന്ന പുഷ്പങ്ങൾ പ്രാണികളോട് സ്വയം പരസ്യം ചെയ്യുന്നതിന് ശോഭയുള്ള നിറങ്ങളും വരകളുള്ള പാറ്റേണുകളും പോലുള്ള സൂചനകളുടെ സംയോജനമാണ് ഉപയോഗിക്കുന്നത്. ]] അവ വണ്ടുകൾ ബീജസങ്കലനം നടത്തുന്നു. പ്രാണികളുടെ പരാഗണത്തെ വണ്ടുകൾ നയിച്ചതായി തോന്നുന്നു, തുടർന്ന് ഈച്ചകളും. ബാസൽ ആൻജിയോസ്‌പെർമിലെ ജീവിക്കുന്ന പന്ത്രണ്ട് കുടുംബങ്ങളിൽ ആറെണ്ണം പ്രധാനമായും ഈച്ചകൾ പരാഗണം നടത്തുന്നു, അഞ്ച് ജനുസ്സിൽ വണ്ടുകളും ഒരു വർഗ്ഗത്തിൽ മാത്രമാണ്തേനീച്ചപരാഗണം നടത്തുന്നത്. .
ചെടിയുടെ ആവശ്യങ്ങൾ
കാറ്റ്, ജല പരാഗണം എന്നിവയ്ക്ക് ധാരാളം പരാഗങ്ങളുടെ ഉത്പാദനം ആവശ്യമാണ്, കാരണം അതിന്റെ നിക്ഷേപത്തിന്റെ സാധ്യത കാരണം. അവ കാറ്റിനെയോ വെള്ളത്തെയോ ആശ്രയിക്കേണ്ടതില്ലെങ്കിൽ (ജലജീവികൾക്ക്), സസ്യങ്ങൾക്ക് അവയുടെ കൂമ്പോള ധാന്യങ്ങൾ ഒരു ചെടിയിൽ നിന്ന് മറ്റൊന്നിലേക്ക് മാറ്റാൻ പരാഗണം ആവശ്യമാണ്. ഒരേ ഇനത്തിന്റെ പുഷ്പങ്ങൾ സ്ഥിരമായി തിരഞ്ഞെടുക്കുന്നതിന് അവർക്ക് പ്രത്യേകിച്ചും പോളിനേറ്ററുകൾ ആവശ്യമാണ്, അതിനാൽ ഒരേ സ്പീഷിസുകളോട് വിശ്വസ്തത കാത്തുസൂക്ഷിക്കാൻ നിർദ്ദിഷ്ട പോളിനേറ്റർമാരെ പ്രോത്സാഹിപ്പിക്കുന്നതിന് അവർ വ്യത്യസ്ത മോഹങ്ങൾ ആവിഷ്കരിച്ചു. പ്രധാനമായും അമൃത്, കൂമ്പോള, സുഗന്ധം, എണ്ണ എന്നിവയാണ് ആകർഷകമായ ആകർഷണങ്ങൾ. അനുയോജ്യമായ പരാഗണം നടത്തുന്ന പ്രാണികൾ രോമമുള്ളതാണ് (അതിനാൽ കൂമ്പോളയിൽ അതിനോട് ചേർന്നുനിൽക്കുന്നു), കൂടാതെ പുഷ്പം പര്യവേക്ഷണം ചെയ്യാൻ സമയം ചെലവഴിക്കുകയും അങ്ങനെ പ്രത്യുൽപാദന ഘടനയുമായി സമ്പർക്കം പുലർത്തുകയും ചെയ്യുന്നു.
മെക്കാനിസങ്ങൾ
പല പ്രാണികളും പരാഗണം നടത്തുന്നവയാണ്, പ്രത്യേകിച്ച് തേനീച്ച, ലെപിഡോപ്റ്റെറ ( ചിത്രശലഭങ്ങളും പുഴുക്കളും ), കടന്നലുകൾ, ഈച്ചകൾ, ഉറുമ്പുകൾ, വണ്ടുകൾ. മറുവശത്ത്, ചില സസ്യങ്ങൾ സാമാന്യവാദികളാണ്, അവ പല ക്രമത്തിൽ പ്രാണികളാൽ പരാഗണം നടത്തുന്നു. ഷട്പദപരാഗിതമായ സസ്യജാലങ്ങൾ പ്രാണികളെൾക്ക് കൂടുതൽ ആകർഷകമാക്കുന്നതിനുള്ള സംവിധാനങ്ങൾ പതിവായി വികസിപ്പിച്ചെടുത്തിട്ടുണ്ട്, ഉദാ. കടും നിറമുള്ള അല്ലെങ്കിൽ സുഗന്ധമുള്ള പൂക്കൾ, തേൻ, അല്ലെങ്കിൽ ആകർഷകമായ ആകൃതികളും പാറ്റേണുകളും. എന്റോമോഫിലസ് സസ്യങ്ങളുടെ തേനാണ്, പരാഗരേണുക്കളും. സാധാരണയായി അനീമോഫിലസ് (കാറ്റ്-പരാഗണം) ചെടികളുടെ നേർത്ത കൂമ്പോളകളേക്കാൾ വലുതാണ്, അത്തരം ഇനങ്ങളിൽ പരാഗം ഉയർന്ന അനുപാത്തിൽ പാഴാകുന്നതിനാൽ വളരെ വലിയ അളവിൽ ഉത്പാദിപ്പിക്കേണ്ടതുണ്ട്. ഇത് ഊർജ്ജസ്വലമായി ചെലവേറിയതാണ്, എന്നാൽ ഇതിനു വിപരീതമായി, എന്റോമോഫിലസ് സസ്യങ്ങൾക്ക് തേനിന്റെഉൽപാദനച്ചെലവ് വഹിക്കേണ്ടതുണ്ട്. ലഘുചിത്രം| [[ക്ലാർക്കിയ|ക്ലാർക്കിയയിൽ ഹമ്മിംഗ്ബേർഡ് പുഴു ]] ചിത്രശലഭങ്ങൾക്കും പുഴുക്കൾക്കും രോമമുള്ള ശരീരങ്ങളും നീളമുള്ള പ്രോബോസ്കൈഡുകളുമുണ്ട്. ചിത്രശലഭങ്ങൾ കൂടുതലും പകൽ പറക്കുന്നു, പ്രത്യേകിച്ചും പിങ്ക്,, പർപ്പിൾ പൂക്കളിലേക്ക് ആകർഷിക്കപ്പെടുന്നു. പുഷ്പങ്ങൾ പലപ്പോഴും വലുതും സുഗന്ധമുള്ളതുമാണ്, കേസരങ്ങൾ വളരെയധികം സ്ഥാനം പിടിച്ചിരിക്കുന്നതിനാൽ പ്രാണികൾ തേനിനായി മേയുന്നതിനിടയിൽ കൂമ്പോളയിൽ നിക്ഷേപിക്കുന്നു. പുഴുക്കൾ മിക്കവാറും രാത്രികാലമാണ് പരാഗണം നടത്തുന്നത്. അവ രാത്രി പൂക്കുന്ന സസ്യങ്ങളാൽ ആകർഷിക്കപ്പെടുന്നു. ഇവയുടെ പൂക്കൾ പലപ്പോഴും ട്യൂബുലാർ, ഇളം നിറമുള്ളതും രാത്രിയിൽ മാത്രം സുഗന്ധവുമാണ്. ഹോക്ക്മോത്ത് വലിയ പൂക്കൾ സന്ദർശിക്കുകയും ഭക്ഷണം നൽകുമ്പോൾ സഞ്ചരിക്കുകയും ചെയ്യുന്നു; പ്രോബോസ്സിസ് വഴി അവ പരാഗണം കൈമാറുന്നു. മറ്റ് പുഴുക്കൾ സാധാരണയായി ചെറിയ പുഷ്പങ്ങളിൽ ഇറങ്ങുന്നു, അവ ഫ്ലവർഹെഡുകളായി സമാഹരിക്കാം. അവരുടെ ഊർജ്ജസ്വലമായ ആവശ്യങ്ങൾ ഹോക്ക്മോത്തുകളുടെ അത്ര വലുതല്ല, അവയ്ക്ക് ചെറിയ അളവിൽ തേൻ വാഗ്ദാനം ചെയ്യുന്നു.
വണ്ടുകൾ പരാഗണം നടത്തുന്ന പൂങ്കുലകൾ തുറന്ന കൊറോളകളോ ചെറിയ പൂക്കളോ ഉപയോഗിച്ച് തലയിൽ കൂട്ടമായി പരന്നുകിടക്കുന്നു, പരാഗണം എളുപ്പത്തിൽ ചൊരിയുന്ന ആന്തറുകൾ. പൂക്കൾ പലപ്പോഴും പച്ചയോ ഇളം നിറമോ ഉള്ളവയാണ്, കനത്ത സുഗന്ധമുള്ളവയാണ്, പലപ്പോഴും കായ അല്ലെങ്കിൽ മസാല സുഗന്ധമുള്ളവയാണ്, പക്ഷേ ചിലപ്പോൾ ജൈവവസ്തുക്കളുടെ ദുർഗന്ധം. ചിലത്, ഭീമൻ വാട്ടർ ലില്ലി പോലെ, വണ്ടുകളെ പ്രത്യുൽപാദന ഭാഗങ്ങളുമായി കൂടുതൽ നേരം നിലനിർത്താൻ രൂപകൽപ്പന ചെയ്ത കെണികൾ ഉൾപ്പെടുന്നു. ലഘുചിത്രം| പെൺ ഹോവർഫ്ലൈ ഡാസിസിർഫസ് അൽബോസ്ട്രിയാറ്റസ്
തേനീച്ചകളും കടന്നലുകളും പരാഗണം നടത്തുന്ന പൂക്കൾ ആകൃതിയിലും നിറത്തിലും വലിപ്പത്തിലും വ്യത്യാസപ്പെട്ടിരിക്കുന്നു. മഞ്ഞ അല്ലെങ്കിൽ നീല സസ്യങ്ങൾ പലപ്പോഴും സന്ദർശിക്കാറുണ്ട്, പുഷ്പങ്ങൾക്ക് അൾട്രാ വയലറ്റ് തേൻ ഗൈഡുകൾ ഉണ്ടായിരിക്കാം, ഇത് പ്രാണികളെ നെക്ടറി കണ്ടെത്താൻ സഹായിക്കുന്നു. മുനി അല്ലെങ്കിൽ കടല പോലുള്ള ചില പൂക്കൾക്ക് താഴ്ന്ന ചുണ്ടുകളാണുള്ളത്, തേനീച്ച പോലുള്ള കനത്ത പ്രാണികൾ അവയിൽ ഇറങ്ങുമ്പോൾ മാത്രമേ തുറക്കൂ. ചുണ്ട് വിഷാദത്തോടെ, പ്രാണികളുടെ പുറകിൽ കൂമ്പോളയിൽ നിക്ഷേപിക്കാൻ കേസരങ്ങൾ വഴങ്ങും. മറ്റ് പൂക്കൾ, തക്കാളി പോലെ, മാത്രമേ കൂമ്പോളയിൽ പ്രകാരം ശുശ്രൂഷകള് വേണ്ടി Buzz പരാഗണത്തെ ഒരു ഒരു രീതി, വലിയനേര്ച്ച അതിന്റെ ഫ്ലൈറ്റ് പേശികളെ ചാലകങ്ങളിലൂടെ ഒരു പൂവ് പറ്റിച്ചേരുവാൻ ചെയ്യും, ഈ തേനാണ് ദിസ്ലൊദ്ഗെസ്. തേനീച്ചകൾ അവയുടെ കുഞ്ഞുങ്ങളെ പരിപാലിക്കുന്നതിനാൽ, സ്വയം പരിപാലിക്കുന്നതിനേക്കാൾ കൂടുതൽ ഭക്ഷണം ശേഖരിക്കേണ്ടതുണ്ട്, അതിനാൽ അവ പ്രധാന പരാഗണം നടത്തുന്നു. മറ്റ് തേനീച്ചകൾ അമൃതിന്റെ മോഷ്ടാക്കളാണ്, കൊറോലയിലൂടെ കടിച്ച് നെക്ടറി റെയ്ഡ് ചെയ്യുന്നതിനായി ഈ പ്രക്രിയയിൽ പ്രത്യുൽപാദന ഘടനകളെ മറികടക്കുന്നു.
ഉറുമ്പുകൾ പരാഗണവുമായി നന്നായി പൊരുത്തപ്പെടുന്നില്ല, പക്ഷേ പോളിഗോണം കാസ്കാഡെൻസിലും ചില മരുഭൂമിയിലെ ചെടികളിലും ചെറിയ പൂക്കളുള്ള നിലത്ത് ചെറിയ സുഗന്ധമോ ദൃശ്യ ആകർഷണമോ ഇല്ല, ചെറിയ അളവിൽ അമൃതും പരിമിതമായ അളവിൽ സ്റ്റിക്കി പരാഗണവും നടക്കുന്നു.
സസ്യ-പ്രാണികളുടെ ജോടിയാക്കൽ
ലഘുചിത്രം| [[ഒഫ്രിസ് അപിഫെറ|തേനീച്ച ഓർക്കിഡ് തേനീച്ചകളെ രൂപത്തിലും സുഗന്ധത്തിലും അനുകരിക്കുന്നു, ഇത് ഒരു ഇനം പുഷ്പത്തിന്റെയും ഒരുതരം പ്രാണിയുടെയും സഹവർത്തിത്വത്തെ സൂചിപ്പിക്കുന്നു. ]] തേനീച്ച ഓർക്കിഡ് പോലുള്ളചില സസ്യജാലങ്ങൾ ഒരു പ്രത്യേക പോളിനേറ്റർ ഇനങ്ങളുമായി പരിണമിച്ചു. ഈ ഇനം വടക്കൻ ശ്രേണികളിൽ സ്വയം പരാഗണം നടത്തുന്നുണ്ടെങ്കിലും മെഡിറ്ററേനിയൻ പ്രദേശത്തെ ഏകാന്ത തേനീച്ച യൂസേറയാണ് പരാഗണം നടത്തുന്നത്. പെൺ തേനീച്ചയുടെ സുഗന്ധത്തെ അനുകരിക്കുന്ന ഒരു സുഗന്ധം ഉൽപാദിപ്പിച്ചാണ് ചെടി ഈ പ്രാണികളെ ആകർഷിക്കുന്നത്. കൂടാതെ, പിങ്ക് പുഷ്പം സന്ദർശിക്കുന്ന ഒരു പെണ്ണുമായി ആൺ തേനീച്ച ആശയക്കുഴപ്പത്തിലാക്കുന്നതിനാൽ ചുണ്ട് ഒരു അപചയമായി പ്രവർത്തിക്കുന്നു. തുടർന്നുള്ള സ്യൂഡോകോപ്പുലേഷൻ സമയത്ത് തേനാണ് കൈമാറ്റം സംഭവിക്കുന്നത്. ഇടത്ത്‌|ലഘുചിത്രം|160x160ബിന്ദു| ഒരു [[അത്തി|ഫിക്കസ് ഗ്ലോമെറാറ്റ (അത്തി) പഴത്തിന്റെ ക്രോസ് സെക്ഷൻ ഉള്ളിൽ പരാഗണം നടത്തുന്ന അത്തി കടന്നലുകളുള്ള സിക്കോണിയം കാണിക്കുന്നു. ]] ഫിക്കസ് ജനുസ്സിലെ അത്തിപ്പഴത്തിന് ചില ചെറിയ അഗയോണിഡ് കടന്നലുകളുമാ
യി പരസ്പര ക്രമീകരണമുണ്ട്.
സാധാരണ അത്തി, പൂങ്കുലകൾ ഒരു ആണ് സ്യ്ചൊനിഉമ് ഒരു റെസിഡന്റ്, മാംസളമായ, പൊള്ളയായ രൂപം, രെചെപ്തച്ലെ ഒന്നിലധികം കൂടെ അണ്ഡാശയത്തെ അകത്തെ ഉപരിതലത്തിൽ. ഒരു പെൺ പല്ലി ഇടുങ്ങിയ അപ്പർച്ചറിലൂടെ പ്രവേശിക്കുകയും ഈ പിസ്റ്റിലേറ്റ് പുഷ്പങ്ങൾക്ക് വളം നൽകുകയും ചില അണ്ഡാശയങ്ങളിൽ മുട്ടയിടുകയും ചെയ്യുന്നു, വികസ്വര ലാർവകളാൽ പിത്തസഞ്ചി രൂപം കൊള്ളുന്നു. യഥാസമയം, സാക്കോണിയത്തിനകത്ത് സ്റ്റാമിനേറ്റ് പൂക്കൾ വികസിക്കുന്നു. വികസ്വര ഫലങ്ങളിൽ നിന്ന് തുരങ്കം വെക്കുന്നതിനുമുമ്പ് ചിറകില്ലാത്ത ആൺ പല്ലികൾ വിരിയിക്കുകയും പെണ്ണുമായി ഇണചേരുകയും ചെയ്യുന്നു. ചിറകുള്ള പെൺ‌കുട്ടികൾ‌, ഇപ്പോൾ‌ കൂമ്പോളയിൽ‌ നിറഞ്ഞിരിക്കുന്നു, പിന്തുടരുന്നു, വികസനത്തിന്റെ ശരിയായ ഘട്ടത്തിൽ‌ മറ്റ് സ്വീകാര്യമായ സികോണിയ കണ്ടെത്താൻ‌ പറക്കുന്നു. അത്തിപ്പഴത്തിന്റെ ഭൂരിഭാഗം ഇനങ്ങൾക്കും അവരുടേതായ സവിശേഷമായ പ്രാരംഭ ഇനങ്ങളുണ്ട്.
.
ടാക്സോണമിക് ശ്രേണി
കാറ്റ് പരാഗണത്തെ അംഗീകരിച്ച പ്രത്യുത്പാദന തന്ത്രം പുല്ലുകൾ, വേഴവും, ഓടയും ആൻഡ് ചത്കിന് -ബെഅരിന്ഗ് സസ്യങ്ങൾ. മറ്റ് പൂച്ചെടികൾ കൂടുതലും പരാഗണം നടത്തുന്നത് പ്രാണികളാണ് (അല്ലെങ്കിൽ പക്ഷികൾ അല്ലെങ്കിൽ വവ്വാലുകൾ), ഇത് പ്രാകൃത അവസ്ഥയാണെന്ന് തോന്നുന്നു, ചില സസ്യങ്ങൾ രണ്ടാമതായി കാറ്റ് പരാഗണത്തെ വികസിപ്പിച്ചെടുത്തിട്ടുണ്ട്. കാറ്റ് പരാഗണം നടത്തുന്ന ചില ചെടികൾക്ക് വെസ്റ്റീഷ്യൽ നെക്ടറികളുണ്ട്, കൂടാതെ പ്രാണികൾ പതിവായി പരാഗണം നടത്തുന്ന സാധാരണ ഹെതർ പോലുള്ള സസ്യങ്ങൾ പരാഗണത്തിന്റെ മേഘങ്ങൾ ഉൽ‌പാദിപ്പിക്കുകയും ചില കാറ്റ് പരാഗണത്തെ അനിവാര്യമാക്കുകയും ചെയ്യുന്നു. ഹോറി വാഴപ്പഴം പ്രാഥമികമായി കാറ്റ് പരാഗണം നടത്തുന്നു, പക്ഷേ പരാഗണം നടത്തുന്ന പ്രാണികളും സന്ദർശിക്കുന്നു. പൊതുവേ, സൂര്യകാന്തി, ഓർക്കിഡുകൾ, ബഡ്‌ലെജ തുടങ്ങിയ സുഗന്ധമുള്ള പൂക്കൾ പ്രാണികളെ പരാഗണം ചെയ്യുന്നു. വിത്ത് സസ്യങ്ങളല്ലാത്ത ഒരേയൊരു എന്റോമോഫിലസ് സസ്യങ്ങൾ സ്പ്ലാക്നേസിയേ കുടുംബത്തിലെ ചാണക- പായലുകളാണ്.
പരാമർശങ്ങൾ
വർഗ്ഗം:സസ്യങ്ങൾ വർഗ്ഗം:പരിണാമ ജീവശാസ്ത്രം വർഗ്ഗം:പരാഗണം വർഗ്ഗം:സസ്യശാസ്ത്രം വർഗ്ഗം:Pages with unreviewed translations
ആന്റിഗസ്ട്ര നിശാശലഭം
ക്രാമ്പിഡെ കുടുംബത്തിലെ ഒരു നിശാശലഭമാണ് ആന്റിഗസ്ട്ര നിശാശലഭം (Antigastra catalaunalis). Philogène Auguste Joseph Duponchel, 1833 ൽ ഈ ശലഭത്തെക്കുറിച്ച് ആദ്യമായി വിവരിച്ചു. ഉഷ്ണമേഖലാ- മിതോഷ്ണമേഖലാ പ്രദേശങ്ങളിലെ തദ്ദേശീയവാസിയായ ഈ ശലഭം, ദേശാടനസ്വഭാവം ഉള്ളതിനാൽ മറ്റ് പ്രദേശങ്ങളിലുമെത്താറുണ്ട്.
സ്നാപ് ഡ്രാഗൺ, ലിനാരിയ വൾഗാരിസ്, എള്ള്, സ്ക്രോഫലേറിയേസിയേ, പെഡാലിയേസീ സസ്യങ്ങളിലാണ് ഇത് പ്രധാനമായും ആഹാരം തേടുന്നത്.
അവലംബം
വർഗ്ഗം:നിശാശലഭങ്ങൾ
അറ്റ്ലാന്റിസ്
thumb|250px|right|അറ്റ്ലാന്റിസ് ദ്വീപ് യവനപുരാണങ്ങളിൽ പ്രസിദ്ധമായ ദ്വീപ് അഥവാ വൻകരയാണ് അറ്റ്ലാന്റിസ്. ഇത് അറ്റ്ലാന്റിക് സമുദ്രത്തിൽ മുങ്ങിപ്പോയതായി കരുതപ്പെടുന്നു. യവനപുരോഹിതന്മാർ ഈ പ്രദേശത്തെക്കുറിച്ചു പരാമർശിച്ചിട്ടുള്ളതായി പ്ലേറ്റോ സൂചിപ്പിക്കുന്നു. പ്രകൃതിരമണീയമായിരുന്ന അറ്റ്ലാന്റിസിന് ഏഷ്യാമൈനറും ലിബിയയും കൂടിച്ചേർന്നാലുള്ളത്ര വലിപ്പം ഉണ്ടായിരുന്നത്രേ. ഹെർകുലീസ് സ്തംഭങ്ങൾക്ക് (ജിബ്രാൾട്ടർ കടലിടുക്കിന്) പടിഞ്ഞാറായിരുന്നു ഇതിന്റെ സ്ഥാനം.
ചരിത്രം
അറ്റ്ലാന്റിസിലെ ജനങ്ങൾ ബി.സി. 9400-അടുപ്പിച്ച് യൂറോപ്പിന്റെ മേൽ ആക്രമണം നടത്തിയതായും ഏഥൻസുകാർ ഈ ആക്രമണകാരികളെ തുരത്തിയതായും പ്ലേറ്റോ അഭിപ്രായപ്പെടുന്നു. ആഫ്രിക്കയുടെ ഏതാനും ഭാഗങ്ങൾ ആക്രമിച്ച് ലിബിയ ഏറെക്കുറെ ഇവർ കീഴടക്കിയിരുന്നതായും പ്രസ്താവമുണ്ട്. പില്ക്കാലത്ത് ദൈവകോപത്തിനിരയായി, ഒരു രാവും പകലുംകൊണ്ട്, അറ്റ്ലാന്റിസ് പ്രദേശം സമുദ്രത്തിൽ ആണ്ടുപോയെന്നാണ് ഐതിഹ്യം. പൂർണതയിലെത്തിയ ഒരു മാതൃകാലോകം ആയിട്ടാണ് അറ്റ്ലാന്റിസിനെ പ്ലേറ്റോ കണക്കാക്കുന്നത്. മൌലികമായ രേഖകൾ ഇല്ലാത്തതിനാൽ പ്ലേറ്റോയുടെ നിഗമനങ്ങൾക്ക് സങ്കല്പ സ്വഭാവമേയുള്ളു. ഫ്രാൻസിസ് ബേക്കൺ വിവരിച്ച സാങ്കല്പികമായൊരു ജനപദത്തിന് നവ അറ്റ്ലന്റിസ് (The new Atlantis) എന്നാണ് പേര്; പക്ഷേ, ബേക്കൺ അതിന്റെ ആസ്ഥാനം കല്പിച്ചത് ദക്ഷിണസമുദ്രത്തിൽ എവിടെയോ ആണെന്നു മാത്രം.
സങ്കല്പങ്ങൾ
അറബി ഭൂമിശാസ്ത്രജ്ഞരിൽ നിന്നു കിട്ടിയ വിവരങ്ങളെ ആധാരമാക്കി മധ്യകാല ഗ്രന്ഥകാരന്മാർ വിശ്വസിക്കുന്നത് അറ്റ്ലാന്റിസ് എന്ന ഭൂഭാഗം ഒരു കാലത്തുണ്ടായിരുന്നു എന്നുതന്നെയാണ്. ഒരുപക്ഷേ, പശ്ചിമ-അറ്റ്ലാന്റിക് സമുദ്രത്തിലെ കടൽപ്പായലോ (Sea weeds) ഫിനിഷ്യക്കാർ സന്ദർശിച്ചിരിക്കാനിടയുള്ള ദ്വീപസമൂഹമായ അസോർസോ ആയിരിക്കാം ഈ വിശ്വാസത്തിനടിസ്ഥാനം. അറ്റ്ലാന്റിസ് പോലെ വേറെയും ദ്വീപുകൾ പടിഞ്ഞാറൻ കടലിൽ ഉള്ളതായി അവർ പറയുന്നു. ഭാഗ്യദ്വീപുകൾ (The fortunate Islands) എന്നറിയപ്പെടുന്ന യവന ദ്വീപുകൾ, സപ്തനഗരദ്വീപ് (The Isle land of Seven Cities) അഥവാ പോർത്തുഗീസ് അന്തീലിയ (Antilia), സെന്റ് ബ്രൺഡൻസ് ദ്വീപ് (St.Brenadan's Island) തുടങ്ങിയവ ഇക്കൂട്ടത്തിൽപ്പെടും. ഇവയെല്ലാം 14-15 ശതകങ്ങളിലെ ഭൂപടങ്ങളിൽ അടയാളപ്പെടുത്തിയിട്ടുണ്ടുതാനും. ബ്രൺഡൻസ് ദ്വീപിന്റെ അസ്തിത്വത്തെപ്പറ്റി 18-ആം ശതകംവരെ വിശ്വാസമുണ്ടായിരുന്നു. ഇത്തരത്തിലുള്ള പല ദ്വീപുകളും പാശ്ചാത്യേതിഹാസങ്ങളിൽ സൂചിതങ്ങളായിട്ടുണ്ട്. ഹരിതദ്വീപ് (The green Island) എന്നറിയപ്പെടുന്ന ഇൽഹാ വെർഡേ (Illha Verde) എന്ന പോർത്തുഗീസ് ദ്വീപ് 44o 48' വടക്ക്, 260o10' പടിഞ്ഞാറ് എന്നീ ദിശാങ്കത്തിൽ സ്ഥിതിചെയ്യുന്ന ഒരു പാറക്കെട്ടായി 1835 വരെയുള്ള ഇംഗ്ലീഷ് ചാർട്ടുകളിൽ അടയാളപ്പെടുത്തിക്കാണുന്നു.
സ്ഥാനം
അറ്റ്ലാന്റിസിന്റെ സ്ഥാനം നിർണയിക്കാനുള്ള ശ്രമങ്ങൾ നവോത്ഥാനഘട്ടത്തിനുശേഷം ഉണ്ടായിട്ടുണ്ട്. അമേരിക്ക, സ്കാൻഡിനേവിയ, പലസ്തീൻ എന്നിവിടങ്ങളൊക്കെയുമായി ഇതിനെ ബന്ധപ്പെടുത്താറുണ്ട്. മൊണ്ടേയ്ൻ, ബഫൺ, വോൾട്ടയർ തുടങ്ങിയവർ അംഗീകരിക്കുന്നുണ്ടെങ്കിലും 18-ആം ശതകത്തിൽപ്പോലും അറ്റ്ലന്റിസിന്റെ അസ്തിത്വം ഏറെക്കുറെ തർക്കവിഷയമായിരുന്നു. അറ്റ്ലാന്റിക് സമുദ്രത്തിന്റെ ആഴം അളന്നവർ ഈ വൻകരയുടെ സ്ഥാനം കണ്ടെത്തുകയുണ്ടായി എന്ന് പറയപ്പെടുന്നു. വിവിധ അറ്റ്ലന്റിക് ദ്വീപുകൾ ഇതിന്റെ ഭാഗങ്ങളാണെന്നും സെന്റ് പോൾസ് പാറകൾ ഇതിന്റെ അവശിഷ്ടങ്ങളാണെന്നും അവിടെനിന്ന് തുരന്നെടുത്ത ചില ഭാഗങ്ങൾക്ക് ആറുകോടി സംവത്സരം പഴക്കമുണ്ടെന്നും അനുമാനിക്കപ്പെടുന്നു. അവയ്ക്ക് പുറംകടലിലെ ചെളിയോടു സാദൃശ്യമുണ്ടെന്നും വിശ്വസിക്കപ്പെടുന്നു. ഒരുപക്ഷേ വൻകരവിസ്ഥാപന സിദ്ധാന്തത്തിന് ഉപോദ്ബലകമായ ഒന്നായിരിക്കാം ഈ അറ്റ്ലന്റിസ് പുരാണം.
കുടശ്ശനാട് തിരുമണിമംഗലം ശ്രീമഹാദേവർ ക്ഷേത്രം
കുടശ്ശനാട് തിരുമണിമംഗലം ശ്രീമഹാദേവർ ക്ഷേത്രം (അണികുന്നത്ത് അമ്പലം), ആലപ്പുഴ ജില്ല
മധ്യ തിരുവിതാംകൂറിലെ ഓണാട്ടു കരയിൽ പെട്ട ഒരു പ്രധാന ക്ഷേത്രം ആണ് തിരുമണിമംഗലം ശ്രീമഹാദേവർ ക്ഷേത്രം. ഈ ക്ഷേത്രം 'അണികുന്നത്ത് അമ്പലം' എന്നും കൂടി അറിയപെടുന്നു. മഹാദേവർ ക്ഷേത്രം എന്ന് പറയുന്നുണ്ടെങ്കിലും, ശ്രീമഹാദേവർക്കും, ശ്രീമഹാവിഷ്ണുവിനും തുല്യ പ്രാധാന്യം ആണ് ഇവിടെ. ആലപ്പുഴ ജില്ലയിൽ, മാവേലിക്കര താലൂക്കിൽ , പാലമേൽ വില്ലേജിൽ, കുടശ്ശനാട് എന്ന ഗ്രാമത്തിൽ ( അടുത്ത പട്ടണം പന്തളം , 5 കി.മീ ) അതിവിശാലമായ കരിങ്ങാലി പുഞ്ചയുടെ ( കരിങ്ങാലി കായല്/ കരതലതീർത്ഥപൊയ്ക) കിഴക്കേ കരയിൽ ഈ മഹാക്ഷേത്രം സ്ഥിതി ചെയ്യുന്നു. പ്രധാന പ്രതിഷ്ഠകൾ ഒരേ നാലമ്പലത്തിൽ കിഴക്ക് ദർശനമായ രണ്ട് വ്യത്യസ്ത ശ്രീകോവിലുകളിലായി സ്വയംഭൂ ആയ ശ്രീമഹാദേവനും, ചതുർബാഹു ആയ ശ്രീമഹാവിഷ്ണുവും സാന്നിധ്യം ചെയ്യുന്നു. ക്ഷേത്രോല്പത്തിയെ കുറിച്ചുള്ള ഐതീഹ്യം പഞ്ചപാണ്ഡവരിൽ മൂന്നാമനും വില്ലാളി വീരനും ആയ അർജ്ജുനനും ആയി ബന്ധപ്പെടുത്തി പറഞ്ഞു കേൾക്കുന്നു. പാശുപതാസ്ത്രം നേടുന്നതിനായി ഭഗവാൻ ശ്രീകൃഷ്ണൻറെ നിർദ്ദേശ പ്രകാരം അർജ്ജുനൻ പരമശിവനെ തപസ്സു ചെയ്യാൻ ആരംഭിച്ചു. കുറേകാലം കഴിഞ്ഞപ്പോൾ അർജ്ജുനനെ പരീക്ഷിക്കുന്നതിനായി ശ്രീപരമേശ്വരനും, ശ്രീപാർവ്വതി ദേവിയും ഒരു കാട്ടാളൻറെയും കാട്ടാളത്തിയുടെയും വേഷത്തിൽ അവിടെ എത്തി. അമ്പെയ്തു വീഴ്ത്തിയ ഒരു കാട്ടുപന്നിയുടെ പേരിൽ കാട്ടാള വേഷധാരിയായ ഭഗവാനും അർജ്ജുനനും തമ്മിൽ വാക്കേറ്റമായി, പിന്നീട് അത് യുദ്ധത്തിൽ കലാശിച്ചു. ഭഗവാന് നേരെ അർജ്ജുനൻ അയക്കുന്ന ബാണങ്ങൾ എല്ലാം ശ്രീപരമേശ്വരിയുടെ മായയാൽ പുഷ്പങ്ങളായി മഹാദേവൻറെ മേൽ വർഷിച്ചു. എന്നാൽ കാട്ടാളൻറെ അമ്പേറ്റ് അർജ്ജുനൻ ആകെ പരവശനായി തീരുകയും ചെയ്തു. മാത്രമല്ല കാട്ടാളൻ അർജ്ജുനനെ മല്ല യുദ്ധത്തിന് വിളിക്കുകയും അവസാനം അദ്ദേഹത്തെ പൊക്കി എടുത്ത് ദൂരേക്ക് എറിയുകയും ചെയ്തു. ഇത്രയും ആയപ്പോഴേക്കും ദയ തോന്നിയ ഭഗവതി 'പരീക്ഷണം അവസാനിപ്പിച്ചാലും' എന്ന് ഭഗവാനോട് അപേക്ഷിക്കുകയും ചെയ്തു. ദൂരെ ചെന്ന് വീണ അർജ്ജുനൻ ആകെ വിഷണ്ണനായി കണ്ണുനീരോടെ കുറച്ച് മണ്ണ് എടുത്ത് കുഴച്ച് ശിവലിംഗം ഉണ്ടാക്കി ഭഗവാനെ പ്രാർത്ഥിച്ചു പൂജിക്കുവാൻ തുടങ്ങി. പാണ്ഡവരുടെ ഏത് വിഷമാവസ്ഥയിലും ഓടി എത്തുന്ന ഭഗവാൻ ശ്രീകൃഷ്ണസ്വാമി അർജ്ജുനൻറെ ചിത്തത്തിൽ പ്രത്യക്ഷനായി, 'അഹന്ത വെടിഞ്ഞ് ഭക്തിയോടു കൂടി കണ്ണ് തുറന്ന് നിൻറെ മുന്നിൽ നിൽക്കുന്ന പരമാത്മാവിനെ അറിയൂ' എന്ന് അരുളി ചെയ്തു. അതോടൊപ്പം 'മായ നീക്കി അർജ്ജുനനെ അനുഗ്രഹിച്ചാലും' എന്ന് കാട്ടാളത്തിയുടെ രൂപത്തിൽ നിൽക്കുന്ന ശ്രീപാർവ്വതി ദേവിയോട് അപേക്ഷിക്കുകയും ചെയ്തു ശ്രീവാസുദേവൻ. പരാശക്തിയുടെ അനുഗ്രഹത്താൽ മായ നീങ്ങി ഭക്തിയോടെ കണ്ണ് തുറന്ന അർജ്ജുനൻ കാട്ടാള ദമ്പതികളുടെ സ്ഥാനത്ത് അത്യന്തം തേജസ്സോടെ വിളങ്ങി നിൽക്കുന്ന ശ്രീപാർവ്വതിപരമേശ്വരന്മാരെ കണ്ട് ഓടിച്ചെന്ന് കാൽക്കൽ വീണ് മാപ്പപേക്ഷിക്കുകയും ചെയ്തു. അർജ്ജുനിൽ സംപ്രീതരായ ഭഗവാനും, ഭഗവതിയും അനുഗ്രഹ വർഷം ചൊരിഞ്ഞ് പാശുപതാസ്ത്രം ഉൾപ്പെടെയുള്ള വരങ്ങളും നൽകി മറഞ്ഞു. അർജ്ജുനൻ ഏറെ ആനന്ദചിത്തനായി ഭഗവാനെ സ്തുതിച്ചു. ശ്രീപരമേശ്വരൻ സദാശിവ ഭാവത്തിൽ 'സ്വയംഭൂലിംഗം' ആയി ഈ പ്രദേശത്ത് സാന്നിധ്യം ചെയ്യുകയും ചെയ്തു. (പാണ്ഡവരുടെ കഥയുമായി ബന്ധപെടുത്തി പല പ്രദേശങ്ങളും, ക്ഷേത്രങ്ങളും മധ്യതിരുവിതാംകൂറിൽ കാണാം. ചില ഉദാഹരണങ്ങൾ പറഞ്ഞാൽ ആറന്മുള പാർത്ഥസാരഥി ക്ഷേത്രം, തൃപ്പുലിയൂർ ക്ഷേത്രം, തിരുവൻവണ്ടൂർ ക്ഷേത്രം, തൃക്കൊടിത്താനം ക്ഷേത്രം, തൃച്ചിറ്റാറ്റ് മഹാവിഷ്ണു ക്ഷേത്രം, പാണ്ഡവർകാവ് ഭഗവതി ക്ഷേത്രം മുതലായ ക്ഷേത്രങ്ങൾ പാണ്ഡവരുമായി ബന്ധപ്പെട്ടുകിടക്കുന്നു. കൂടാതെ ഒരു പ്രധാന മലനടയായ പോരുവഴി പെരുവിരുത്തി മലനട കൗരവപ്രമുഖനായ ദുര്യോധനനുമായി ബന്ധപ്പെട്ടു കിടക്കുന്നു. അർജ്ജുനൻറെ ഖാണ്ഡവദഹനവുമായി ബന്ധപ്പട്ട കഥകളും മധ്യ തിരുവിതാംകൂറിൽ പ്രചാരത്തിൽ ഉണ്ട്.)
ശ്രീപരമേശ്വരനും, ഗൗരിഭഗവതിയും സാന്നിധ്യം ചെയ്ത ഈ തപോഭൂമി പിന്നീട് ഏറെ നാള് ഒരു പ്രധാന ആരാധനാ കേന്ദ്രമായി നിലനിന്നു. കാലാന്തരത്തിൽ ആരാധന അന്യം നിന്നു പോവുകയും പ്രദേശം കാടുമൂടി പോവുകയും ചെയ്തു. അതിനുശേഷം ഈ പ്രദേശത്ത് നൂറ്റാണ്ടുകൾക്ക് മുമ്പ് ഒരു സ്ത്രീ ചവറ് അറക്കാൻ വന്നപ്പോൾ മൂർച്ച കൂട്ടുന്നതിനായി അരിവാള് ഒരു ശിലയിൽ ഉരച്ചു. രക്ത പ്രവാഹം കണ്ടതിനെ തുടർന്ന് ഭയന്ന് പോയ അവർ തൻറെ കൂട്ടാളികളെ വിളിച്ച് കൂട്ടുകയും അവർ അന്നത്തെ നാടുവാഴിയെ വിവരം അറിയിക്കുകയും ചെയ്തു. നാടുവാഴി തന്ത്രി പ്രമുഖരെ വരുത്തുകയും, സ്വയംഭൂ ആയ ശിവലിംഗം ആണെന്ന് സ്ഥിരീകരിക്കുകയും, ക്ഷേത്രം പണിത്‌ വേണ്ടുന്ന പൂജാദികാര്യങ്ങള് നിശ്ചയിക്കുകയും ചെയ്തു. പിന്നീട് കാലാന്തരത്തിൽ ഈ ക്ഷേത്രഭൂമിയിൽ ശ്രീപരമേശ്വരനോട് ഒപ്പം അഭൂതപൂർവ്വമായ രീതിയിൽ മഹാവിഷ്ണു ചൈതന്യം കൂടി ഉണ്ട് എന്ന് തെളിയുകയും,  ശിവന്റെ ശ്രീകോവിലിന് വടക്ക് വശത്തായി മറ്റൊരു ശ്രീകോവില് പണിത് ചതുർബാഹുവായ വിഷ്ണു വിഗ്രഹം തുല്യപ്രാധാന്യത്തോട് കൂടി പ്രതിഷ്ഠിക്കുകയും ചെയ്തു. മഹാദേവരോടോപ്പം ശ്രീമന് നാരായണനും പൂജാദികാര്യങ്ങൾ ചിട്ടപ്പെടുത്തി. അങ്ങനെ ശ്രീമഹാദേവനും, ശ്രീമഹാവിഷ്ണുവും തുല്യ പ്രാധാന്യത്തോടെ ഒരേ നാലമ്പലത്തിൽ വാണരുളുന്ന അപൂർവ്വം ക്ഷേത്രങ്ങളിൽ ഒന്നായി തിരുമണിമംഗലം ക്ഷേത്രം. ഭക്തജന സംരക്ഷണാർത്ഥം ശ്രീപരമേശ്വരനും, ശ്രീമഹാവിഷ്ണുവും 'അണി ചേർന്ന സ്ഥലം' - ഒന്ന് ചേർന്ന സ്ഥലം - 'അണികുന്നത്ത്' ആയി എന്ന് പറയപ്പെടുന്നു. കൂടാതെ, കിരാതരൂപിയായ ഭഗവാൻ അർജ്ജുനനെ പൊക്കി എടുത്ത് ദൂരേക്ക് എറിഞ്ഞപ്പോൾ അർജ്ജുനൻ 'അണിവിരൽ കുത്തി' നിലത്ത് വീണതിനാൽ 'അണികുന്നത്ത്' ആയി എന്നും പറയപ്പെടുന്നു. അതും കൂടാതെ, കായംകുളം രാജാവിൻറെ നേതൃത്വത്തിൽ വൻപടയെ ചെറുക്കാൻ യോദ്ധാക്കൾ അണിചേർന്ന സ്ഥലം 'അണികുന്നത്ത്' ആയി എന്നും പറയപെടുന്നു. ഒരു കാലത്ത് ധാരാളം സമ്പത്ത് ഉണ്ടായിരുന്ന മഹാക്ഷേത്രം ആയിരുന്നു തിരുമണിമംഗലം ക്ഷേത്രം. എന്നാൽ ഇന്ന് എല്ലാം അന്യാധീനപെട്ടിട്ടുണ്ട്. പണ്ട് 1000 പറ നെല്ലിനുള്ള വയലും, അതിനു തക്ക കരപുരയിടങ്ങളും ഉണ്ടായിരുന്നു ക്ഷേത്രത്തിന്. തിരുമണിമംഗലം ശരിക്കും  മണി ( രത്നം ) മംഗലം" ആയിരുന്നു. അതിൽ നിന്നും ക്ഷേത്രത്തിൽ പണ്ട് ധാരാളം വിലപിടിപ്പുള്ള സമ്പത്ത് ഉണ്ടായിരുന്നു എന്ന് അനുമാനിക്കാം. 'തിരു' എന്ന് ബഹുമാനപുരസ്സരം ചേർക്കുന്ന വാക്കാണ്. ഈ ക്ഷേത്രം പലപ്പോഴായി പുനർ നിർമ്മിക്കപെട്ടിട്ട് ഉണ്ടെന്ന് പറഞ്ഞു കേട്ടിട്ടുണ്ട്. ഇപ്പോള് ഉള്ള ശ്രീകോവിലുകളും നമസ്കാര മണ്ഡപങ്ങളും നാടുവാഴി ആയിരുന്ന കായംകുളം രാജാവ് നിർമ്മിച്ചതാണ്. അതിർത്തി പ്രദേശം ആയിരുന്നത് കൊണ്ട് കായംകുളം രാജാവ് പലപ്പോഴായി ഇവിടേക്ക് എഴുന്നള്ളി വന്നിട്ടുണ്ട്.  തിരുവിതാംകൂറിലെ അനിഴം തിരുനാൾ മാർത്താണ്ഡവർമ്മയുടെ ഭീഷണി നിലനിന്നിരുന്ന സമയത്ത് കായംകുളം രാജാവ് പലപ്പോഴായി കുടശ്ശനാട് എഴുന്നള്ളി പാർത്തിട്ടുണ്ട്.  ക്ഷേത്രത്തിനോട് ചേർന്ന് കൊട്ടാരവും ഉണ്ടായിരുന്നു . പന്തളം രാജ്യം തിരുവിതാംകൂറിനോട് കൂറ് പുലർത്തുന്ന സമയം ആയിരുന്നു അത്. അതിനാൽ പന്തളം വഴി കുടശ്ശനാട് അതിർത്തി കടന്ന് തിരുവിതാംകൂർ സൈന്യം എത്താൻ സാധ്യത കൂടുതലായിരുന്നു.  മാർത്താണ്ഡവർമ്മ കായംകുളം പിടിച്ചെടുത്തപ്പോൾ കുടശ്ശനാടും, ക്ഷേത്രവും എല്ലാം  തിരുവിതാംകൂറിൻറെ ഭരണത്തിൻ കീഴിൽ  ആയി. ടിപ്പുവിന്റെ പടയോട്ട കാലത്ത് ഒരു മുൻകരുതൽ എന്ന നിലയിൽ കരിങ്ങാലി ചാലിൽ ഒളിപ്പിച്ച സ്വർണ്ണകൊടിമരങ്ങളെ പറ്റിയും, വിലപിടിപ്പുള്ള ക്ഷേത്ര സമ്പത്തുക്കളെപ്പറ്റിയും അതിനു ഇപ്പോഴും കാവൽ നില്ക്കുന്ന ഉഗ്രമൂർത്തികളായ ഭൂതത്താന്മാരെ പറ്റിയും വാമൊഴി കേട്ടിട്ടുണ്ട്. (ടിപ്പുവിന് ആലുവ പുഴ കടന്ന് തെക്കോട്ട് പ്രവേശിക്കാൻ കഴിഞ്ഞില്ല, അതിനാൽ തിരുവിതാംകൂറിലെ പുരാതന ക്ഷേത്രങ്ങൾ തകർക്ക പെടാതെ നിലനിന്നു എന്നത് ചരിത്രം)
തിരുമണിമംഗലം ക്ഷേത്രം ഇപ്പോൾ തിരുവിതാംകൂർ ദേവസ്വം ബോർഡിന്റെ സംരക്ഷണയിലാണ്. നാട്ടുകാരായ ക്ഷേത്രവിശ്വാസികൾ തിരഞ്ഞെടുക്കുന്ന ഉപദേശകസമിതിയും ക്ഷേത്രകാര്യങ്ങളിൽ സ്തുത്യർഹമായ സേവനം നടത്തുന്നു. ശ്രീകോവിലുകളും നമസ്കാരമണ്ഡപങ്ങളും ഒഴിച്ച് നാലമ്പലവും, കൊടിമരങ്ങളും , നടപ്പന്തലും വിശ്വാസികളുടെ സഹകരണത്തോടെ ബോർഡ് പുതുക്കി പണിഞ്ഞിട്ടുണ്ട്. പ്രധാന പ്രതിഷ്ഠകളായ ശ്രീമഹാദേവനും, ശ്രീമഹാവിഷ്ണുവും കൂടാതെ ശിവന്റെ ശ്രീകോവിലിനോട് ചേർന്ന് വലതു വശത്തായി ഒരല്പം ചരിഞ്ഞ് വടക്ക് കിഴക്കോട്ട് ദര്ശനമായി ഭഗവാന്റെ മടിയില് ഉപവിഷ്ടനായ ഭാവത്തില് ഗണപതി പ്രതിഷ്ഠയും , മഹാദേവൻറെ അതേ ശ്രീകോവിലില് പുറകിലായി ചെങ്ങന്നൂർ അമ്പലത്തിലെ പോലെ ഭഗവാന് അനഭിമുഖമായി പടിഞ്ഞാറോട്ട് ദർശനമായി അഭയവരദ മുദ്രകളോട് കൂടി ത്രൈലോക്യ സുന്ദരിയായ ശ്രീപാർവ്വതി ദേവിയുടെ പ്രതിഷ്ഠയും ഉണ്ട്. വലതുകൈയ്യിൽ വരദമുദ്രയും, ഇടതുകയ്യിൽ അഭയമുദ്രയും ആയി നിൽക്കുന്ന ഭാവത്തിലുള്ളതാണ് ഇവിടുത്തെ ദേവിവിഗ്രഹം. മഹാവിഷ്ണുവിന്റെ ശ്രീകോവിലില് ഭഗവാൻറെ ഇടവും വലവും ശ്രീദേവിയെയും ഭൂദേവിയെയും സങ്കല്പിച്ചിരിക്കുന്നു. നാലമ്പലത്തിന് ഉള്ളിൽ തന്നെ പരമേശ്വരൻറെ ശ്രീകോവിലിന് തെക്കുപടിഞ്ഞാറേ മൂലയിൽ ശ്രീധർമ്മശാസ്താവിനെയും പ്രതിഷ്ഠിച്ചിരിക്കുന്നു. നാലമ്പലത്തിന് പുറത്ത്‌ രക്ഷസ്സ്, യക്ഷിയമ്മ , മാടസ്വാമി , ശ്രീനാഗരാജാവ് , ശ്രീനാഗയക്ഷിയമ്മ എന്നീ പ്രതിഷ്ഠകളും ഉണ്ട്. ഹരിപ്പാട് പടിഞ്ഞാറെ പുല്ലാംവഴി ഇല്ലത്തിനാണ് ഈ ക്ഷേത്രത്തിലെ തന്ത്രം.
തിരുമണിമംഗലം ക്ഷേത്രത്തിലെ പ്രധാന ആട്ടവിശേഷം കുംഭത്തിലെ ഉത്രം ആണ്. താന്ത്രികമായ ചടങ്ങുകൾക്ക് പ്രാധാന്യം ഉള്ള ഉത്സവം ആണ് ഇവിടുത്തേത്. കുംഭത്തിലെ ഉത്രം ആറാട്ട് വരത്തക്ക വിധത്തില് കൊടിയേറി എട്ട് ദിവസത്തെ ഉത്സവം ആണ് ഇവിടെ. ഒരുപോലെ രണ്ട് കൊടിയേറ്റം, ഒരേ സമയം നടക്കുന്ന രണ്ട് ഉത്സവബലി , രണ്ട് ആറാട്ട് എന്നിവ ഇവിടുത്തെ പ്രത്യേകതകളാണ്. ഇവിടെ എന്ത് ചെയ്താലും രണ്ടായി ചെയ്യണം എന്നാണ് പറയുന്നത്. അതിപ്പോ അർച്ചനയോ, നിവേദ്യ വഴിപാടുകളോ, നടയ്ക്ക് വെക്കുന്നതോ , ഉത്സവകാലത്തെ പ്രധാന വഴിപാട് ആയ നിറപറ സമർപ്പണമോ അങ്ങനെ എന്ത് ആയാലും രണ്ടായി ചെയ്യണം എന്നാണ്. ഉത്സവകാലത്ത് ആയില്യം നാളില് നാഗരാജാവിനും, നാഗയക്ഷിക്കും വർഷത്തിൽ ഒരിക്കൽ മാത്രം നടത്തുന്ന വിശേഷാല് നൂറും പാലും നടത്തുന്നു. ആറാട്ടിന് മഹാദേവരും വിഷ്ണുദേവനും രണ്ട് ആനപ്പുറത്തായി എഴുന്നള്ളി ക്ഷേത്രം വലം വച്ച് പടിഞ്ഞാറെ നടയില് എത്തുമ്പോള് മറ്റൊരു ആനപ്പുറത്ത് ശ്രീപാർവ്വതിദേവിയെ കൂടീ എഴുന്നള്ളിക്കുന്നു. മറ്റ് രണ്ട് അകമ്പടി ആനകളെകൂട്ടീ ദേവീദേവന്മാര് ആറാട്ടിന് പുറപ്പെടുന്നു. ശൈവ - വൈഷ്ണവ - ശാക്തേയ മൂർത്തികളുടെ ഈ കൂടീ എഴുന്നള്ളത്ത് വർഷത്തിൽ ഒരിക്കൽ മാത്രം നടക്കുന്നതും അത്യപൂർവ്വവും ഏറ്റവും ശ്രേഷ്ഠവും ദർശനപ്രധാനവും ആണ്. മഹാദേവരുടെയും മഹാവിഷ്ണുവിന്റെയും ആറാട്ട് ദിവസം മാത്രം ആണ് ശ്രീപരമേശ്വരി ശ്രീലകം വിട്ട് പുറത്ത് എഴുന്നള്ളുന്നത്. ആറാട്ട് എഴുന്നള്ളത്ത് കുടശ്ശനാട് കടയ്ക്കമൂത്തേടത്ത് ശ്രീധർമ്മശാസ്താ ക്ഷേത്രത്തിൽ എത്തിയ ശേഷം ഭഗവതി മകനോടൊപ്പം ക്ഷേത്രത്തിൽ വിശ്രമിക്കുകയും മഹാദേവരും വിഷ്ണുദേവനും കടയ്ക്കമൂത്തേടത്ത് മകന്റെ ക്ഷേത്രകുളത്തിൽ ആറാടീ നൈവേദ്യ പൂജയെല്ലാം കഴിഞ്ഞ് തിരികെ എത്തി ദീപാരാധന കഴിഞ്ഞ് തിരുമണിമംഗലത്തേക്ക് പുറപ്പെടാൻ തയ്യാറെടുക്കുന്നു. അടുത്തവർഷം വീണ്ടും വരാം എന്ന് പറഞ്ഞ് ശ്രീപരമേശ്വരനും, ശ്രീപരമേശ്വരിയും , ശ്രീമൻ നാരായണനും മകനായ ശ്രീധർമ്മശാസ്താവിനോട് യാത്ര പറഞ്ഞ് ഇറങ്ങുന്നു. മധ്യതിരുവിതാംകൂറിലെ മറ്റ് എല്ലാ ക്ഷേത്രങ്ങളിലെയും പോലെ ഇവിടുത്തെ ആറാട്ട് ഘോഷയാത്രയും കേമമാണ്. എല്ലാവിധ വാദ്യ മേളങ്ങളോടും, തീവട്ടികളും , ധാരാളം താലപ്പൊലികളോടും , വായ്കുരവകളുടെയും , ആർപ്പ് വിളികളുടെയും, ഗജവീരന്മാരുടെയും അകമ്പടിയോടു കൂടി ക്ഷേത്രത്തിൽ തിരികെ എത്തി കൊടി ഇറങ്ങുന്നു. കുംഭത്തിലെ ഉത്രമാണ് പ്രധാനം എങ്കിലും ശിവരാത്രിയും, അഷ്ടമിരോഹിണിയും , മണ്ഡലചിറപ്പും എല്ലാം ഇവിടെ വിശേഷാൽ കൊണ്ടാടുന്നു. നവരാത്രികാലത്ത് പടിഞ്ഞാറെ നടയിൽ പുസ്തകം പൂജവെക്കുകയും, വിജയദശമി ദിവസം ഭഗവതിയുടെ സന്നിധിയിൽ കുട്ടികളെ എഴുത്തിനിരുത്തുകയും ചെയ്യുന്നു. വൃശ്ചികത്തിലെ കാർത്തിക നാളിൽ പടിഞ്ഞാറേ നടയിൽ ശ്രീപാർവ്വതി ദേവിയുടെ തിരുമുമ്പിൽ പൊങ്കാല സമർപ്പണം അത്യധികം ഭംഗിയായി കൊണ്ടാടുന്നു. പുണ്യമായ പതിനെട്ട് കൈവഴികള് ഉള്ള കരിങ്ങാലി പുഞ്ചയുടെ കരയില് ആയതു കൊണ്ടും മഹാവിഷ്ണു ചൈതന്യം ഉള്ളതു കൊണ്ടും കർക്കിടക വാവുബലിക്ക് ഇവിടെ ധാരാളം ആളുകള് എത്താറുണ്ട്. ശൈവവും, വൈഷ്ണവും ആയ ആരാധനയ്ക്ക് ഒരുപോലെ ഉത്തമമാണ് ഈ മഹാക്ഷേത്രം. ഇവിടുത്തെ ദേവന്മാര് ആശ്രിതവത്സരും വിളിച്ചാല് വിളിപ്പുറത്ത് എത്തുന്നവരും ആണ്. ശിവന് പൊതുവേ ഉഗ്രഭാവം പറയാറുണ്ടെങ്കിലും വിളങ്ങിനില്ക്കുന്ന വൈഷ്ണവകലയുടെയും ( മഹാവിഷ്ണു), ത്രൈലോക്യസുന്ദരിയും ശൃംഗാരരൂപിണിയുമായ ശ്രീപാർവ്വതി ദേവിയുടെയും സാന്നിധ്യം കൊണ്ടും " അണികുന്നത്ത് മഹാദേവർ " സൗമ്യനും, ക്ഷമയുള്ളവനും , അതീവ ശക്തിചൈതന്യമായും വാണരുളുന്നു.
പ്രത്യേകതകൾ
ഇത് അതിപുരാതനമായ ഒരു ക്ഷേത്രമാണ്. ഇവിടെ മഹാദേവരുടെ സ്വയംഭൂ വിഗ്രഹമാണ്‌ ഉള്ളത് എന്ന് വിശ്വസിക്കപ്പെടുന്നു. കേരളത്തിൽ മാത്രമല്ല തെക്കൻ ഭാരതത്തിൽ തന്നെ അപൂർവമായി മാത്രമേ ശിവനും വിഷ്ണുവും ഒരുമിച്ചുള്ള ഒരു മഹാ ക്ഷേത്രം ദർശിക്കാൻ സാധിക്കുകയുള്ളു.ഇവിടുത്തെ തിരു ഉൽസവം എല്ലാ വർഷത്തിലും കുംഭ മാസത്തിൽ ഉത്രം നാളിൽ ആകുന്നു.
വർഗ്ഗം:ആലപ്പുഴ ജില്ലയിലെ ക്ഷേത്രങ്ങൾ
വർഗ്ഗം:ആലപ്പുഴ ജില്ലയിലെ ശിവക്ഷേത്രങ്ങൾ
അഹ്മദ് ഷാ അബ്ദാലി
ദുറാനി സാമ്രാജ്യത്തിന്റെ സ്ഥാപകനാണ് അഹമ്മദ് ഷാ അബ്ദാലി (احمد شاه ابدالي) എന്നും അറിയപ്പെടുന്ന അഹമ്മദ് ഷാ ദുറാനി (c.1723-1773). ആധുനിക അഫ്ഗാനിസ്ഥാന്റെ സ്ഥാപകനായും ഇദ്ദേഹം അറിയപ്പെടുന്നു. നാദിർ ഷാ അഫ്ഷറിന്റെ മരണശേഷം അദ്ദേഹം വിശാല ഖുറാസാന്റെ ഭരണാധികാരിയും പിന്നീട് സ്വന്തം സാമ്രാജ്യത്തിന്റെ സ്ഥാപകനും ഭരണാധികാരിയുമായി. അഫ്ഗാനിസ്ഥാനിലെ പഷ്തൂണുകൾ അഹ്മദ് ഷാ അബ്ദാലിയെ ബാബാ ("പിതാവ്") എന്നുവിളിക്കുന്നു.
കിഴക്ക് സിന്ധു മുതൽ പടിഞ്ഞാറ്‌ മശ്‌ഹദ് വരെയും വടക്ക് അമു ദര്യ മുതൽ തെക്ക് അറബിക്കടൽ വരെയും ഉള്ള പ്രദേശങ്ങൾ അഹമ്മദ് ഷായുടെ സാമ്രാജ്യത്തിന് കീഴിൽ വന്നിരുന്നു. ഭരിക്കപ്പെടാൻ താല്പര്യമില്ലാത്ത പഷ്തൂൺ ജനതയെ തന്റെ പിന്നിൽ അണിനിരത്താൻ സാധിച്ച അഹമ്മദ് ഷാ ഒരു ആരേയും ആകർഷിക്കുന്ന ഒരു നേതാവായിരുന്നു. അഫ്ഗാനിസ്താനിൽ അതുവരെ ആധിപത്യം പുലർത്തിയിരുന്ന ഇന്ത്യയിലെ മുഗൾ സാമ്രാജ്യത്തിന്റെയും ഇറാനിലെ സഫവി സാമ്രാജ്യത്തിന്റേയും അധഃപതനത്തെ ഫലപ്രദമായി മുതലെടുക്കാൻ സാധിച്ചതും മികച്ച പോരാളികളായ പഷ്തൂണുകളുടെ സൈന്യവുമായിരുന്നു അഹ്മദ് ഷായുടെ വിജയത്തിന്റെ പിന്നിലെ മുഖ്യഘടകങ്ങൾ.
ആദ്യ വർഷങ്ങൾ
1722-ൽ വടക്കുപടിഞ്ഞാറൻ അഫ്ഗാനിസ്താനിലെ ഹെറാത്തിലാണ് അഹ്മദ് ഖാൻ ജനിച്ചത്. അബ്ദാലി പഷ്തൂണുകളുടെ പോപത്സൈ ഗോത്രത്തിലെ സദോസൈ വിഭാഗത്തിൽ നിന്നാണ് അഹ്മദ് ഖാൻ. 1720-കളോടടുപ്പിച്ച് ഹെറാത്തിലെ അബ്ദാലി പഷ്തൂണുകളുടെ നേതൃസ്ഥാനത്തെത്തിയ മുഹമ്മദ് സമാൻ ഖാന്റെ പുത്രനായിരുന്നു അഹ്മദ് ഖാൻ. മുഹമ്മദ് സമാൻ ഖാന്റെ കാലത്ത് ഹെറാത്തിലെ അബ്ദാലികൾ, ഇറാനിലെ സഫവികളിൽ നിന്നും സ്വാതന്ത്യം പ്രാപിച്ചിരുന്നു. 1722-നു മുൻപേ തന്നെ മുഹമ്മദ് സമാൻ ഖാന്‌ ഹെറാത്തിലെ അധികാരം നഷ്ടപ്പെട്ടിരുന്നു.
1720കളിൽ അഹ്മദ് ഖാന്റെ മൂത്ത സഹോദരൻ സുൾഫിക്കർ ഖാൻ പടിഞ്ഞാറൻ അഫ്ഗാനിസ്താനിലെ ഫറായിലെ ഭരണാധികാരിയായിരുന്നു. 1726- നവംബറിൽ സഫവി ഷാ താഹ്മാസ്പ് രണ്ടാമന്റെ സൈന്യാധിപനായിരുന്ന നാദിർ ഖാൻ (നാദിർ ഷാ) 1729-ൽ അബ്ദാലികളെ പരാജയപ്പെടുത്തി. സുൾഫിക്കർ ഖാൻ തങ്ങളുടെ മുൻ ശത്രുവും ഹോതകി ഘൽജികളുടെ കന്ദഹാറിലെ നേതാവുമായിരുന്ന ഹുസൈൻ സുൽത്താനുമായി സഖ്യമുണ്ടാക്കി. ഇവർ ഹെറാത്തിൽ സഫവികളുടെ പ്രതിനിധിയായിരുന്ന അള്ളാ യാർ ഖാനെ തോൽപ്പിക്കുകയും മശ്‌ഹദിലേക്കെത്തുകയും ചെയ്തു. ഇതോടെ നാദിർ ഖാൻ പടനയിച്ച് മശ്‌ഹദിലെത്തി ഇവരെ പരാജയപ്പെടുത്തി. 1732-ൽ പത്തുമാസക്കാലത്തെ യുദ്ധത്തിനുശേഷം നാദിർഖാൻ, സുൾഫിക്കർ ഖാനെ ഹെറാത്തിൽ നിന്നും തുരത്തുകയും ചെയ്തു. ഇതോടെ ഹെറാത്ത് പൂർണ്ണമായും സഫവി നിയന്ത്രണത്തിലാകുകയും സുൾഫിക്കറിന് കന്ദഹാറിലേക്ക് പിൻ‌വാങ്ങേണ്ടതായും വന്നു. എന്നാൽ തിരിച്ചെത്തിയ സുൾഫിക്കറേയും അയാളുടെ ഇളയ സഹോദരൻ അഹ്മദ് ഖാനേയും സുൽത്താൻ ഹുസൈൻ കന്ദഹാറിൽ തടവുകാരനാക്കി.
1736-ൽ പേർഷ്യയിൽ ഷാ ആയി അധികാരത്തിലെത്തിയനാദിർ ഷാ 1738 മാർച്ച് 12-ന് കന്ദഹാർ പിടിച്ചടക്കി. കന്ദഹാറിന്റെ പതനം, തെക്കുകിഴക്കൻ അഫ്ഗാനിസ്താനിൽ ഘൽജികളുടെ ആധിപത്യത്തിനും വിരാമമിട്ടു. നാദിർ ഷാ, കന്ദഹാർ മേഖലയിലെ ഹോതകി ഘൽജികളിൽ നിരവധി പേരെ ഖുറാസാനിലേക്ക് നാടുകടത്തി. പകരം അബ്ദാലികളെ ഇവിടെ വസിക്കാനനുവദിക്കുകയും ചെയ്തു. ഹോതകി ഘൽജികളുടെ നേതാവായിരുന്ന സുൽത്താൻ ഹുസൈനോടും സഹോദരൻ സുൾഫിക്കർ ഖാനോടുമൊപ്പം അഹ്മദ് ഖാനേയും നാദിർഷാ മസന്ദരാനിലേക്ക് നാടുകടത്തി അഹ്മദ് ഖാനെ പിൽക്കാലത്ത് നാദിർ ഷാ മസന്ദരാനിലെ ഭരണാധികാരിയായി നിയമിക്കുകയും ചെയ്തു.
നാദർ ഷായെ സേവിക്കുന്നു
അബ്ദാലിയുടെ ചെറുപ്പവും സൌന്ദര്യവും കാരണം നാദിർ ഷാ അബ്ദാലിയോട് വാത്സല്യം കാണിച്ചു. നാദിർ ഷാ അബ്ദാലിക്ക് ദുർ-ഇ-ദുറാൻ (മുത്തുകളുടെ മുത്ത്) എന്ന പദവി നൽകി, ഇതിനാൽ അഹ്മദ് ഖാൻ അബ്ദാലി ഗോത്രത്തിന്റെ പേര് ദുര്രാനി ഗോത്രം എന്ന് മാറ്റി. നാദിർ ഷായുടെ സേവനത്തിൽ സ്വയം തെളിയിച്ച അഹ്മദ് ഖാനെ ഒരു സ്വകാര്യ സേവകൻ (യസാവൽ) എന്ന പദവിയിൽ നിന്നും അബ്ദാലി ഗോത്ര അംഗങ്ങളുടെ ഒരു കുതിരപ്പടയുടെ അധിപനായി നിയമിച്ചു. സൈനിക ശ്രേണിയിൽ പെട്ടെന്ന് ഉയർന്ന അഹ്മദ് നാദിർ ഷാ ഇന്ത്യ ആക്രമിച്ചപ്പോൾ, പ്രധാനമായും അബ്ദാലികൾ ഉൾപ്പെട്ട നാലായിരം വരുന്ന ഒരു കുതിരപ്പടയുടെ തലവനായി. .
ബുദ്ധിമാനും എന്നാൽ അധികാരമത്തനുമായ നാദിർ ഷായ്ക്ക് തന്റെ യുവ സേനാനായകന്റെ കഴിവുകൾ കാണാൻ കഴിഞ്ഞു എന്ന് ഐതിഹ്യങ്ങൾ പറയുന്നു. ഒരു പസ്തൂൺ ഐതിഹ്യമനുസരിച്ച്, പിന്നീട് ദില്ലിയിൽ നാദിർ ഷാ അഹ്മദ് ഖാൻ അബ്ദാലിയെ വിളിച്ച് ഇങ്ങനെ പറഞ്ഞു. "മുന്നോട്ടു വരൂ അഹ്മദ് അബ്ദാലി. ഓർക്കൂ, അഹ്മദ് ഖാൻ അബ്ദാലി, എനിക്കു ശേഷം രാജഭരണം നിന്നിലേയ്ക്ക് മാറും. പക്ഷേ നീ നാദർ ഷായുടെ പിൻഗാമികളോട് കരുണയോടെ പെരുമാറണം." ഇതിന് യുവാവായ അഹ്മദ് ഷായുടെ മറുപടി ഇങ്ങനെയായിരുന്നു. "ഞാൻ താങ്കൾക്കുവേണ്ടി ബലികൊടുക്കപ്പെടട്ടെ. മഹാരാജാവ് എന്നെ വെട്ടിവീഴ്ത്താൻ താല്പര്യപ്പെട്ടാൽ ഞാൻ താങ്കളുടെ ആജ്ഞാനുവർത്തിയാണ്. ഇത്തരം വാക്കുകൾ പറയേണ്ട ഒരു കാരണവുമില്ല!".
നാദിർ ഷായുടെ കൊലപാതകം
നാദിർഷായുടെ മരണസമയത്ത് പേർഷ്യൻ സൈന്യത്തിലെ അബ്ദാലി പഷ്തൂൺ വിഭാഗത്തിന്റെ സേനാനായകനുമായിരുന്നു അഹമ്മദ് ഖാൻ. നാദിർ ഷാ 1747 ജൂണിൽ കൊല്ലപ്പെടുമ്പോൾ, ഈ കൊലപാതകത്തിൽ ഉൾപ്പെട്ട തുർക്കോമൻ കാവൽക്കാർ, അബ്ദാലികൾ നാദിർഷായുടെ രക്ഷയ്ക്കു വരാതിരിക്കാനായി വളരെ രഹസ്യമായി ആണ് കൊല നടത്തിയത്. എന്നാൽ അഹ്മദ് ഖാനിനോട് പറഞ്ഞത് നാദിർ ഷായുടെ ഭാര്യമാരിലൊരാൾ ആണ് നാദിർ ഷായെ കൊന്നത് എന്നാണ്. ആക്രമിക്കപ്പെടും എന്ന അപകടം ഉണ്ടായിരുന്നിട്ടും അഹ്മദ് ഖാനിന്റെ നേതൃത്വത്തിൽ അബ്ദാലി വിഭാഗം നാദിർ ഷായെ രക്ഷിക്കുന്നതിനോ നടന്ന സംഭവം സ്ഥിരീകരിക്കുന്നതിനോ പാഞ്ഞെത്തി. രാജാവിന്റെ പാളയത്തിലെത്തിയ അവർക്ക് നാദിർ ഷായുടെ ശരീരവും മുറിച്ചുമാറ്റിയ തലയും മാത്രമേ കാണാൻ കഴിഞ്ഞുള്ളൂ. നാദിർ ഷായെ വിശ്വസ്തതയോടെ സേവിച്ചിരുന്ന അബ്ദാലികൾ തങ്ങളുടെ നേതാവിനെ സംരക്ഷിക്കാൻ പരാജയപ്പെട്ടതിൽ കരഞ്ഞുകൊണ്ട് കാണ്ടഹാറിലേക്ക് തിരിച്ചുപോയി. പേർഷ്യൻ സൈന്യത്തിൽ ഒറ്റപ്പെട്ട അഹ്മദ് ഷാ, ജീവരക്ഷാർത്ഥം കന്ദഹാറിലേക്ക് തന്റെ 4000-ത്തോളം വരുന്ന സൈനികരുമായി രക്ഷപ്പെടുകയായിരുന്നു എന്നും പറയപ്പെടുന്നു. ഈ യാത്രക്കിടയിൽ ഇന്ത്യയിൽ നിന്നുള്ള ഒരു വ്യാപാരസംഘത്തെ കൊള്ളയടിച്ചതിലൂടെ ഇവരുടെ ധനസ്ഥിതിയും മെച്ചപ്പെട്ടു. കുറച്ചുകാലങ്ങൾക്കകം അഹ്മദ് ഖാന്റെ നേതൃത്വത്തിൽ ഇവർ മികച്ച ഒരു സൈന്യമായി രൂപാന്തരപ്പെട്ടു.
ആണവ ചെയിൻ റിയാക്ഷൻ
അണുവിഘടനം നടക്കുമ്പോൾ അണുകേന്ദ്രം ന്യൂട്രോണുകളെ ഉത്സർജ്ജിച്ചുകൊണ്ടാണ് രണ്ടായി പിളരുന്നത്. ഈ ന്യൂട്രോണുകൾ മറ്റു അണുകേന്ദ്രങ്ങളിൽ പതിക്കാനിടവരുകയും അങ്ങനെ അവക്ക് വിഘടനം സംഭവിക്കുകയും ചെയ്യുന്നു. അങ്ങനെ കൂടുതൽ ന്യൂട്രോണുകൾ ഉത്സർജ്ജിക്കപ്പെടുന്നു. ഈ ന്യൂട്രോണുകൾ വീണ്ടും അണുകേന്ദ്രങ്ങളെ പിളരുകയും ഈ പ്രവർത്തനം ഒരു ചങ്ങലയായി തുടരുകയും ചെയ്യുന്നു.
അഹ്മദ് ഷാ അബ്ദാലി
നാദിർ ഷായുടെ കൊലപാതകം
കാണ്ടഹാറിലേക്കുള്ള വഴിയിൽ അബ്ദാലികൾ അഹ്മദ് ഖാൻ തങ്ങളുടെ പുതിയ നേതാവായിരിക്കും എന്ന് തീരുമാനിക്കുകയും അദ്ദേഹത്തെ അഹ്മദ് ഷാ എന്ന് വിളിച്ചുതുടങ്ങുകയും ചെയ്തു.
ആണവ ചെയിൻ റിയാക്ഷൻ
ക്രിട്ടിക്കൽ മാസ്സ്
[[Image:Fission chain reaction.svg|300px|left|thumb| അണുവിഘടന ചെയിൻ റിയാക്ഷന്റെ മാതൃക. 1. യുറേനിയം 235 അണു ഒരു ന്യൂട്രോണിനെ ആഗിരണം ചെയ്ത് വിഘടനത്തിന്‌ വിധേയമായി രണ്ട് അണുക്കളായി മാറുന്നു. ഇതോടൊപ്പം മൂന്നു പുതിയ ന്യൂട്രോണുകളേയും ബന്ധനോർജ്ജവും ഉത്സർജ്ജിക്കുന്നു.